Penumpang Sempat Rakam Detik Cemas Enjin Kapal Terbang Meletup Di Udara

Pagi tadi dunia dikejutkan dengan kisah enjin pesawat United Airlines Boeing 777 yang meletup dan terbakar pada ketinggian 15,000 kaki sejurus sahaja berlepas dari Denver.

Berdasarkan laporan, insiden yang berlaku sewaktu dalam perjalanan ke Hawaii ini berpunca daripada kerosakan pada enjin sebelah kanan di mana pesawat berkenaan terpaksa melakukan pendaratan kecemasan.

Lebih tragis, seorang penumpang sempat merakam detik cemas apabila enjin pesawat berkenaan terbakar sewaktu pesawat masih lagi di udara.

Meskipun diuji dengan situasi yang cemas, penerbangan UA328 yang membawa 231 penumpang serta 10 anak kapal berjaya mendarat dengan baik di mana tiada kecederaan dilaporkan membabitkan para penumpang, krew pesawat dan juga orang ramai yang berada di kawasan sekitar.

Detik getir yang berlaku di udara turut membuatkan serpihan bahagian badan pesawat jatuh menimpa sebuah rumah di pinggir bandar Denver membuatkan bumbung rumah mereka hancur. Nasib menyebelahi mereka apabila serpihan berkenaan jatuh hanya beberapa kaki daripada menimpa mereka.

Tular pada minggu lalu apabila seorang suami sempat berswafoto bersama isterinya yang sedang hamil 7 bulan sebelum menolaknya jatuh dari tebing bukit.

Suami Sempat ‘Selfie’ Dengan Isteri Hamil 7 Bulan Sebelum Menolaknya Jatuh Dari Tebing Bukit

Arab Saudi Tangkap Seorang Ustazah Kerana Berdakwah Dan Mengajar Al-Quran Di Rumah

Penyampai Radio Dihujani Kecaman Selepas Video TikTok Ketawakan Guru Tular


Penumpang ‘Tercicir’ Gigi Palsu Dalam Tren, Perkongsian RapidKL Buatkan Netizen Terhibur

Cermin mata merupakan barangan yang penting bagi mereka yang rabun dan gigi palsu pula penting bagi pemakainya untuk menikmati makanan mereka. Kiranya, sukar untuk menjalani kehidupan dengan ‘smooth’ tanpa alat bantuan tersebut.

Terbaharu, penumpang tren laluan Kelana Jaya didapati tertinggal gigi palsu di dalam tren. Hal tersebut telah dikongsikan pihak RapidKL di Twitter milik mereka semalam.

Kepada yang tertinggal gigi palsu ketika menaiki tren 151 laluan Kelana Jaya sebentar tadi, sila hubungi kami untuk mendapatkan kembali barang anda. Terima kasih.

Kredit gambar : Kazer Ibrahim#lostandfound #rapidkl pic.twitter.com/FTroKfOi0t

Pemilik gigi palsu tersebut dicari untuk dikembalikan. Malah, perkongsian gambar gigi palsu tertinggal dalam tren mendapat perhatian netizen dan rata-rata netizen berasa terhibur.

Menjengah ke ruangan komen, ada juga netizen yang sempat berlawak mengatakan gigi palsu itu milik lelaki dalam filem Lagi-Lagi Senario dimana ada watak yang kehilangan gigi palsu ketika makan roti canai.

Boleh contact brother ni. Mesti dia tengah heran dan pelik masa makan roti canai. pic.twitter.com/RwBn1V7LFB

— IrfanAziz (@IrfanIbnuAziz) July 7, 2021

Mcm mane laa bole tertinggal niii 🤣🤣🤣 https://t.co/Pic2ZFeF5U

— Zaidatul Abu Bakar (@zaidatul2703) July 7, 2021

Owner dah jumpa belum gigi dia. Sian nak makan kang tak boleh 😅 https://t.co/NOSTzwCpNc

— A.SYA HAI RI™ (@amirul510) July 7, 2021

Okay ini kelakar. But gigi palsu mahal kot. Not only mahal pakcik nak makan mcm manaa tuuuuu. https://t.co/LPPIhwHzdt

Bukan itu sahaja, para netizen turut berasa pelik bagaimana gigi palsu tersebut boleh tercicir dan berasa kasihan kepada pemiliknya kerana sukar untuk makan tanpa gigi palsu tersebut.

Rata-rata netizen berharap pemiliknya akan segera ditemui kerana ia satu keperluan kepada pemiliknya dan harga gigi palsu bukanlah murah. Semoga pemiliknya dijumpai dengan kadar segera.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Miliki Wajah Yang Kacak, Segelintir Pengguna TikTok Mahu Pesalah Ini Diberi Peluang Kedua

Jual Kata-Kata Semangat Berharga 20 Sen Di Shopee, Kreativiti Peniaga Ini Buat Netizen Terhibur


Lebih Percaya Penunggang Agama, Suami Punca Mata Isteri Jadi Buta

Matanya kian kelam. Sudah tak dapat bezakan antara terangnya sinaran suria dan terangnya lampu kalimantang. Dunia kelihatan seperti lukisan catan cat air yang diatasnya tertumpah secawan kopi espresso. Kembang, kabur dan kusam.

“Sekarang siang, puan. Pukul 12 tengah hari,” jawabku.

Kali ini keadaannya benar-benar berbeza. Ketika dia jalani kitaran radioterapi, dia masih boleh melihat. Tidak begitu tajam kerana rabun jauh, namun boleh mengenal siapa gerangan yang bertandang. Kini, dia hanya boleh cam seseorang melalui suara. Ini kerana ketumbuhan di otaknya semakin membesar.

“Saya bodoh, doktor. Saya memang tak percaya rawatan tu, tapi suami saya berkeras nak cuba. Katanya, 2 bulan pasti sembuh, dijamin tiada kesan sampingan.”

Di pertengahan kitar radioterapi, suaminya sudah hilang sabar melihat isterinya mendapat kesan sampingan radioterapi. Kulitnya di mana sinar radiasi dipancarkan, kelihatan melecur seperti terkena selar matahari. Muntah-muntah. Cirit-birit. Lemah tak bermaya.

Maka, si isteri dibawa pulang untuk mencuba rawatan menggunakan ubat ramuan semulajadi. Hasrat itu dihalang dengan nasihat, ditegah dengan penerangan, tapi semakin dipujuk semakin tekad suaminya membulat.

“Setelah dua bulan jalani terapi alternatif, keadaan saya bertambah teruk, tapi suami malu nak bawa saya datang balik ke hospital.”

Air matanya mengalir deras. Mukanya berkerut. Ketika itu jelas kelihatan sebelah mukanya lumpuh. Titisan-titisan air matanya mengalir di pipi dan kemudian meniti tiub nasogastrik yang menyusur di muka.

Munurutnya, dia membayangkan petugas kesihatan akan berkata, “Itulah, degil sangat. Padan muka kau!”

Di FB, kata-kata seperti itulah yang sering dilempar kepada mereka yang mencuba rawatan alternatif tetapi gagal dan akhirnya kembali ke hospital.

Di rumah, pandangannya beransur-ansur kelam dan tangan dan kaki kanannya perlahan-lahan menjadi semakin lemah dan akhirnya terpaksa dikejarkan ke hospital kerana diserang sawan.

“Saya bodoh, doktor. Saya bodoh sebab saya hanya menurut kehendak suami saya,” adu pesakit itu pada saya.

Masih ada segelintir suami yang bersikap autoritarian. Mereka merasakan kuasa membuat sesuatu pilihan atau keputusan adalah hak mutlak mereka. Ada pula isteri yang menyerahkan sepenuhnya perihal membuat keputusan kepada si suami.

Bagi saya, ini tak seharusnya berlaku. Dalam membuat keputusan, terutamanya perkara yang melibatkan hidup dan mati, isteri perlu diberi hak untuk membuat keputusan sendiri. Suami pula perlu hormati keputusan isteri, selagi keputusan itu tak melanggar moral dan agama.

“Puan tak bodoh. Puan seorang isteri yang taat dan suami puan pula hanya mahu yang terbaik buat puan. Dia tak sanggup tengok puan tanggung derita kesan radioterapi. Apa yang dah berlaku kita lupakan dulu. Fokus pada rawatan kali ini,” balasku secara diplomatik.

Bukan salah mereka sepenuhnya. Ini semua berlaku angkara pengamal perubatan alternatif pseudosains dan penunggang agama yang menjanjikan bulan dan bintang. Mereka menjana duit daripada derita, air mata dan darah orang-orang yang terdesak. Itu adalah cara mencari duit yang paling cela.

Seperkara lagi. Benar juga kata pesakit ini. Di media sosial, petugas kesihatan semakin lantang bersuara. Mereka semakin mendesak dalam mengajak. Terlalu menghukum dalam menilai. Terlalu kasar dalam mengajar. Selalu sinis dalam menyindir. Sehinggakan, keburukan lebih menonjol daripada kebaikan.

Saya tak nafikan kadang-kadang buku perlu dibalas ruas, namun saya percaya jika ia dijadikan kelaziman, pasti akan berlaku banyak kemusnahan sampingan (collateral damage). Maka berpada-padalah.

1. Isteri berhak buat keputusan untuk dirinya. Suami perlu hormati hak itu.

2. Ada pengamal perubatan alternatif yang penipu. Pilih betul-betul.

3. Ada kemenangan boleh dicapai melalui peperangan, ada kemenangan boleh dicapai melalui rundingan damai. Pilihan di tangan anda.


Penunggang Dan Pembonceng Motosikal Nyaris Maut Angkara ‘Kanvas Terbang’

Setiap kali kita berselisih dengan kenderaan yang lebih besar daripada kita, sama ada kita memperlahankan kenderaan beri untuk laluan atau memotongnya bagi mengelak daripada ‘insiden’ yang tidak diingini.

Pada lewat hari semalam tular satu rakaman video dashcam menunjukkan dua orang penunggang motosikal nyaris maut digilis oleh lori minyak apabila kedua-keduanya dibaluti dengan kain kanvas.

A post shared by INFO SEMASA OFFICIAL (@info.semasa.my)

Pada awal rakaman video itu, kelihatan kain kanvas yang menutup bahagian belakang sebuah lori ‘berkibaran’ kerana ia tidak diikat dengan kemas. Tidak lama selepas itu, kain kanvas tersebut tercabut lalu terbang ‘membaluti’ dua orang penunggang motosikal yang berada di belakang lori tersebut.

Oleh kerana pemandangan penunggang motosikal itu terhalang, kedua-dua pemuda itu hilang kawalan lalu melanggar tayar sebuah lori minyak berhampiran dan kemudian terjatuh di tengah-tengah jalan.

Bagaimanapun dalam video tersebut kelihatan kedua-dua mangsa dilihat segera berdiri sebaik sahaja terjatuh dan lori minyak memberhentikan kenderaan di tepi jalan selepas perasan kemalangan tersebut. Namun lori yang menjadi punca kepada kemalangan tersebut dipercayai meninggalkan tempat kejadian.

Video yang tular di seluruh media sosial ketika ini telah mendapat perhatian orang ramai yang mengecam tindakan pemandu lori terbabit kerana tidak mengikat kanvas dengan kemas.

Pada masa yang sama, orang ramai turut berasa bersyukur kerana kedua-dua mangsa tidak mengalami kecederaan yang lebih parah atau kehilangan nyawa kerana sewaktu mereka melanggar tayar lori minyak dan terjatuh, nasib mereka ‘bagai telur di hujung tanduk’.

Di samping itu, orang ramai meminta agar penunggang motosikal agar sentiasa menjaga jarak sebagai langkah berjaga-jaga setiap kali ternampak lori seperti itu kerana pelbagai kemungkinan yang tidak diingini boleh berlaku.

Netizen juga mahu pihak berkuasa mengambil tindakan tegas terhadap pemandu lori serta syarikatnya atas kecuaian mereka telah menyebabkan pengguna jalan raya lain terlibat kemalangan sehingga hampir meragut nyawa mereka.

Seorang pemandu Myvi nyaris maut apabila kenderaannya dirempuh sehingga remuk teruk oleh sebuah lori pasir. Baca lebih lanjut melalui pautan di bawah.

Lori Pasir Hilang Kawalan Rempuh Myvi Hingga Remuk Teruk

Pemandu Myvi Kongsikan Keadaan Terkini Selepas Terselamat Daripada Kemalangan Ngeri


Lelaki Ini Gunakan Rezeki Sebagai Penunggang Go-Jek Untuk Membangunkan Pusat Tahfiz

Melihat kepada penampilan dan kerjayanya mungkin beliau bukan dilihat sebagai ahli agamawan, namun ramai yang tidak menyangka beliau merupakan pemilik Pusat Tahfiz Nurul Iman yang terletak di Bogor, Indonesia.

Lebih hebat, pemilik pusat tahfiz ini yang dikenali sebagai saudara Endang Irawan berjaya menampung perbelanjaan pusat tahfiz beliau berbekalkan rezeki menjadi penunggang Go-Jek. Untuk pengetahuan anda Go-Jek merupakan sebuah platform dan aplikasi seperti Grab yang dikhususkan buat para penunggang motosikal mendapatkan penumpang.

Bagi mendapatkan penjelasan lanjut bagaimana beliau mencukupkan kelengkapan para pelajarnya, laman Kumparan telah menemubual saudara Endang Irawan untuk mendapatkan penjelasan lanjut.

Menurut beliau, Pusat Tahfiz Nurul Iman sudah lama dibangkitkan sejak 2002 sebelum beliau menjadi penunggang Go-Jek. Beliau yang sebelum ini bekerjaya sebagai seorang mekanik telah memilih kerjaya sebagai penunggang Go-Jek hanya disebabkan satu sebab utama iaitu fleksibiliti.

Jika sebelum ini beliau terpaksa berjauhan daripada keluarga serta sukar untuk mengetahui perkembangan pusat tahfiz yang dimilikinya, kini kerjayanya membolehkan beliau melihat murid-murid serta anak-anaknya hampirs setiap hari.

Mungkin ramai yang tidak menyangka apakah kerjaya sebagai penunggang Go-Jek cukup untuk menampung perbelanjaan Pusat Tahfiz yang besar namun saudara Endang Irawan mempunyai rahsianya.

Salah satu rahsia dan kunci utama yang dipegang saudara Endang Irawan adalah yakin dengan rezeki pemberian tuhan. Katanya, beliau akan mula mencari rezeki sebagai penunggang Go-Jek seawal selepas solat subuh dan akan pulang ke rumahnya pada jam 8 malam.

Beliau juga sebolehnya tidak akan memilih pilihan penumpang yang berminat untuk menunggang Go-Jek sama ada dekat atau jauh. Keikhlasan beliau dalam menjalankan tugas antara yang membuatkan beliau sering menerima wang tambahan daripada para penunggannya.

Menurut Endang Irawan, sehingga ke saat ini beliau tidak menyangka rezeki yang diterimanya berjaya untuk mencukupkan kelengkapan 126 anak murid di pusat tahfiz yang dibangunkannya.

Meskipun Pusat Tahfiz yang dimilikinya merupakan pusat swasta yang mengenakan bayaran bulanan yang kecil, beliau turut menawarkan pendidikan dan kelengkapan percuma buat para pelajar yang berminat untuk mendalami agama namun tidak berkemampuan.

Bagi membolehkan perbelanjaan pusat tahfiz beliau berjalan dengan lancar, saudara Endang Irawan akan membahagikan rezeki yang diterima sebagai penunggang Go-Jek kepada empat bahagian.

Satu bahagian dikhususkan buat anak muridnya, satu bahagian bagi membayar kelengkapan pusat tahfiz dan selebihnya untuk diri dan keluarganya.

Tahniah kami ucapkan buat saudara Endang Irawan. Anda berjaya membuktikan bekerjaya apa sekalipun berjaya untuk membangunkan sebuah pusat tahfiz asalkan dengan niat yang baik serta kerajinan yang tinggi.

Kami tertarik dengan kata-kata Endang Irawan yang begitu yakin dengan rezeki pemberian tuhan maka beliau tidak akan risau selagi mana beliau berusaha bagi mencukupkan makan minum dan kelengkapan 126 pelajar di pusat tahfiz milik beliau.

Semoga lebih ramai yang berjaya mendapat pengajaran dan inspirasi daripada kerjaya dan hasil usaha lelaki ini. Buat anda yang melakukan sebarang amal jariah, tidak mengapa jika anda mulakan dengan bersedekah secara kecil-kecilan terlebih dahulu sebelum berpihak untuk membangunkan berbelanja dengan lebih besar untuk tujuan agama.


Penunggang Motosikal Cuai Dan Terburu-Buru, Nyaris Tersepit Semasa Cuba Menyelit

Setiap kali ada ruangan, pasti ada penunggang motosikal cuba sebaik boleh untuk ‘menyelit’ untuk melepasi aliran trafik. Bagaimanapun, ada kalanya tindakan boleh mengakibatkan kemalangan.

Seorang pengguna jalan raya berkongsi satu rakaman video dashcam di mana ada penunggang motosikal nyaris tersepit semasa dia cuba menyelit di antara dua buah kenderaan lain.

Pada awal rakaman video itu, ada sebuah motosikal penghantar makanan berjaya menyelit di antara Perodua Axia dan Ford Ranger semasa kedua-dua kenderaan mula bergerak.

Namun, beberapa saat kemudian apabila sebuah motosikal lain datang, ruangan di antara kedua-dua buah kereta itu semakin mengecil lalu menyebabkan penunggang motosikal itu ‘tersekat’ pada Ford Ranger semasa dia cuba ‘menyelit’ pada lorong kanan.

Selepas pemandu Ford Ranger itu memberhentikan keretanya serta-merta, penunggang motosikal itu melihat kearahnya dengan pandangan ‘tidak berpuas hati’ seolah-olah pemandu itu menyebabkan kejadian itu berlaku. Lalu kedua-dua pihak meneruskan perjalanan masing-masing.

Netizen yang menonton rakaman video tersebut meluahkan rasa kurang senang dengan tindakan penunggang motosikal yang cuai semasa cuba menyelit di antara kedua-dua buah kenderaan itu.

Tambah netizen lagi, nasib baik tayar Ford Ranger itu tidak menggilis kaki penunggang motosikal itu semasa dia cuba mengimbangkan diri daripada terjatuh selepas nyaris tersepit.

Seorang lelaki sanggup bahayakan keselamatan anaknya semata-mata mahu menyahut cabaran aksi ‘willie’ daripada rakan. Klik pautan di bawah untuk baca lebih lanjut.

Bapa Ini Sanggup Bahayakan Nyawa Anak Demi Sahut Cabaran ‘Willie’ Daripada Rakan

Macam Cerita Mr.Bean, Lelaki Ini Langgar Lampu Merah Penuh ‘Sopan’ Depan Polis


adidas Hasilkan Penutup Muka Boleh Basuh Yang Selesa Untuk Dipakai

adidas dilihat serius dalam ‘peperangan’ membasmi COVID-19 dan baru-baru ini telah melancarkan penutup muka yang boleh dibasuh.

Walaupun adidas telah mengesahkan penutup muka ini tidaklah bergred medikal seperti penutup muka 3-ply surgical face mask  yang biasa digunakan orang ramai, tetapi ia cukup untuk mengelakkan penularan virus dan kuman berbentuk droplet transmission.

Wear it. Wash it. Wear it again. ♻  Our face cover is available* on adidas.com in the US and Europe now and coming to more places soon. ‼ *Note that as we sell out in countries where it is available, we will continue to restock in the upcoming weeks.

A post shared by  adidas (at 🏡) (@adidas) on May 25, 2020 at 7:01am PDT

Topeng hadir hanya dalam warna hitam dan diperbuat daripada recycled polyester dan elastane untuk keselesaan dan terletak elok di muka. Setiap pek akan hadir dengan 3 helai topeng dan terdapat perkataan ‘WASH.DRY.REUSE’ di bahagian dalam topeng.

adidas Face Cover ini telah mula dijual di laman adidas UK pada harga £12.95(~RM69) dan setiap £2 hasil penjualan penutup muka ini akan disumbangkan ke Children’s Global Coronavirus Response Fund. Sambil membeli sambil menderma. Diharap adidas Face Cover ini juga tersedia untuk pasaran Malaysia.

adidas juga telah melancarkan kembali model UltraBOOST ‘Triple White’ sempena ulang tahun ke-5 model tersebut berada di pasaran. Baca tentangnya lagi pada pautan di bawah.

Selepas 5 Tahun, adidas Hasilkan Kembali Model UltraBOOST 1.0 ‘Triple White’

Casio Malaysia Sahkan Bakal Bawa Masuk Koleksi G-Shock x One Piece

Padah Caj Topeng Muka Harga Melampau, Hospital Prince Court Kena Kompaun RM200,000


Penunggang Motosikal ‘Ditumbuk’ Polis Trafik Dilaporkan Miliki 58 Saman Lampau

Sejak semalam tular perkongsian video menunjukkan seorang anggota polis trafik dipercayai menumbuk seorang penunggang motosikal di dalam satu sekatan jalan raya.

Kejadian berkenaan difahamkan berlaku di laluan motosikal Lebuh Raya Persekutuan pada Jumaat antara jam 8.00 hingga 9.00 pagi.

Bagaimanapun, apa yang mencuri perhatian daripada kejadian tersebut bukanlah apa yang berlaku seperti dirakam di dalam video, namun apa yang tidak ditunjukkan dalam video berkenaan.

Menurut laporan Kosmo yang memetik kenyataan Ketua Polis Daerah (KPD) Petaling Jaya, Asisten Komisioner Nik Ezanee Mohd Faisal kejadian berkenaan sebenarnya bukannya sahaja melibatkan lelaki berkenaan tetapi isterinya juga turut membonceng motosikal dalam kejadian berkenaan.

“Dalam kejadian ini, sebuah motosikal yang ditunggang sepasang suami isteri warganegara tempatan cuba melarikan diri daripda sekatan jalan raya tersebut.

“Semasa melarikan diri, penunggang tersebut telah melanggar kaki salah seorang anggota yang bertugas,” katanya.

Bukan sahaja isterinya turut membonceng motosikal ketika kejadian di mana beliau difahamkan cuba melarikan diri, namun apa yang mengejutkan adalah beliau mempunyai sehingga 58 saman membabitkan pelbagai kesalahan trafik lampau.

Kesimpulannya, apa yang ditunjukkan dalam video tular berkenaan adalah bukan keseluruhan cerita yang berlaku.

Lelaki berkenaan pertamanya difahamkan cuba melarikan diri di sekatan jalan raya, melanggar kaki anggota polis,(di mana isterinya turut membonceng motosikal ketika itu) dan beliau turut mempunyai 58 saman lampau selain turut disaman atas pelbagai kesalahan pada semalam.

Nik Ezanee bagaimanapun memberitahu tindakan polis seperti yang dirakam itu masih akan disiasat pihaknya di mana kertas inkuiri polis telah pun dibuka.

Jelasnya lagi, tindakan dari sudut undang-undang juga akan diambil sekiranya terdapat kesalahan yang dilakukan pegawai dan anggota mereka.

Lelaki berkenaan yang dipercayai dikasari dalam video berkenaan bagaimanapun difahamkan masih belum dikenalpasti dan belum tampil membuat laporan polis berkenaan kejadian tersebut.

Baca juga perkongsian kami mengenai keadaan semasa pusat kuarantin di MAEPS Serdang yang menimbulkan kegusaran orang ramai melalui pautan di bawah.

Padat Dengan Pesakit COVID-19, Netizen Bimbang Lihat Keadaan Pusat Kuarantin MAEPS Serdang

Suami Tampil Jelaskan Apa Sebenarnya Yang Dibuang Isteri Dari Dalam Kereta

Malaysia Merekodkan 32.3 Juta Kenderaan Bermotor Pada 2020


Penunggang Motosikal Ini Hampir Maut Dilanggar Ford Ranger Dari Belakang Yang Dipandu Secara Berbahaya

“Bila kita hati-hati, orang lain pula tak berhemah memandu.” Hanya itu yang mampu diungkapkan oleh Ieda Leenda, isteri kepada penunggang motosikal yang dilanggar sebuah kereta pacuan empat roda seperti yang tular di media sosial sejak semalam.

Dalam video yang dikongsikan di Facebook itu, tindakan kereta pacuan empat roda dipercayai model Ford Ranger memotong dari sebelah kiri dengan terburu-buru itu berjaya dirakam oleh dash cam salah seorang pengguna jalan raya yang lain.

Dalam minit 1.06 saat rakaman tersebut, kereta pacuan empat roda itu dilihat datang dari belakang dengan kelajuan yang tinggi dan merempuh suaminya yang ketika itu berada di lorong paling kiri.

Kejadian tersebut dipercayai berlaku di lebuh raya sekitar Bangi menghala ke Kuala Lumpur pada semalam.

Isterinya, Ieda Leenda ketika dihubungi The Vocket bagaimanapun memberitahu suaminya itu tidak mengalami sebarang kecederaan parah dan hanya mengalami kelukaan yang teruk.

“Setakat ini, pemilik kereta tidak ada menghubungi kami.

“Laporan polis sudah dibuat, kita serahkan saja kepada pihak polis,” katanya kepada The Vocket.

Netizen yang meninggalkan komen balas di kiriman tersebut juga terkejut dengan tindakan tidak bertanggungjawab kereta pacuan empat roda itu.

Setidaknya, pemandu tersebut perlulah menyedari kesilapan yang dilakukannya dan berhenti untuk memberikan pertolongan kepada si mangsa dan bukannya terus memecut laju.

Baca kisah lelaki ini yang menangis selepas terserempak dengan keluarga OKU pendengaran ketika dalam perjalanannya di lebuh raya. Klik pautan di bawah untuk membaca.

Dua Kali Menangis, Lelaki Ini Kongsi Kisah Sayu Bantu Keluarga OKU Di Lebuh Raya

Sikap Muafakat Yang Ditunjukkan Adik Ini Buat Uncle Cina Bergenang Air Mata

Cuma Kenderaan Elektrik Bakal Dibenarkan Di Ibu Negara Terbaharu Indonesia


Penunggang Motosikal ‘Jelir Lidah’ Kepada Polis Selepas Ditegur Tidak Pakai Topi Keledar

Satu rakaman video dashcam mencuri perhatian ramai apabila seorang penunggang motosikal tidak memakai topi keledar telah ditegur oleh anggota polis yang kebetulan melalui di hadapannya.

Pada awal video tersebut, beberapa orang rider penghantar makanan termasuk penunggang motosikal terbabit sedang menunggu lampu isyarat merah.

Walaupun dia mengetahui dirinya berbuat salah (tidak memakai topi keledar), namun dia tetap ‘berani’ untuk duduk paling hadapan sekali di persimpangan jalan raya tersebut.

Ingatkan kepala batu bila land rover block terus…. hmmm lemahhhh pic.twitter.com/rQUlQHL1RI

— Jabatan Netizen Malaysia (@jnmalaysia) August 21, 2022

Tidak lama kemudian, sebuah ‘Pajero Polis’ berhenti di hadapannya dan penunggang motosikal itu segera memakai topi keledar sejurus anggota polis di dalam pajero itu menegurnya.

Rakaman video yang tular itu membuat orang ramai berasa geli hati dengan tindakannya yang ‘berani tidak kena tempat’ itu memakan diri sendiri.

Pada masa sama, netizen berasa kurang senang apabila melihat penunggang motosikal itu menjelirkan lidahnya selepas ‘Pajero Polis’ beredar setelah menegur kesalahannya.

Nyata orang ramai, pihak berkuasa boleh sahaja terus menyaman penunggang motosikal itu kerana dia terbukti melakukan kesalahan yang boleh membahayakan dirinya serta orang lain.

Baca lagi artikel-artikel yang menjadi pilihan pembaca The Vocket pada sepanjang minggu ini melalui pautan di bawah.

Pemilik JDM Dapat Jutaan Ringgit Selepas Mat Saleh Beli GT-R R34 Miliknya

Dakwa ‘Promosikan’ Dadah, Penyanyi Lagu Tular Sikok Bagi Duo Ditahan Pihak Narkotik

Pentas Kecil Dan Terlalu Jauh, Penonton Luah Rasa Kecewa Dengan Penganjur Konsert Billie Eilish


Penunggang Motosikal Pura-Pura Pengsan Elak Disaman Polis

Setiap kali kita ternampak sekatan jalan, pasti kita berasa sedikit bimbang. Lebih-lebih lagi jika kita tahu ada kesalahan melibatkan undang-undang jalan raya yang dibuat.

Baru-baru ini seorang penunggang motosikal di Indonesia telah membuat orang ramai berasa geli hati apabila dia berpura-pura pengsan selepas gagal cubaan melarikan diri daripada sekatan jalan raya sehingga nyaris melanggar kenderaan.

Malu banget 🙈🐹 pic.twitter.com/9jGLql6YRB

Polis segera menghampiri lelaki yang terjatuh itu dan segera mengherdiknya menyatakan penunggang motosikal itu hanya berpura-pura pengsan.

Menurut juruberita yang melaporkan insiden yang berlaku di Jakarta itu, lelaki terbabit yang bernama Rahmat mengakui dia panik apabila melihat ada sekatan jalan raya di hadapannya.

Jadi dia berpura-pura pengsan supaya terlepas daripada ditahan atas kesalahan yang dibuat apabila tidak membawa ‘lesen’ untuk menunggang motosikal pada ketika itu.

Insiden itu pasti terpahat dalam memori Rahmat buat selama-lamanya. Nak larikan diri tak lepas, sebaliknya dapat sakit, malu dan surat saman yang perlu dijelaskan kepada pihak berkuasa.

Dalam kisah lain pula, seorang lelaki ditampar selepas menunaikan solat gara-gara tidak palingkan muka semasa bersalam dengan jemaah lain. Baca lebih lanjut melalui pautan di bawah.

Gara-Gara Tidak Palingkan Muka Sewaktu Salam, Seorang Lelaki Ditampar Pesara Tentera TLDM

Honda Civic Type R Warga Singapura Hilang Ditemui Semula, Empat Ditahan Untuk Bantu Siasatan

Akui Mampu Berbini Dua Dengan Gaji RM1,500, Luahan Lelaki Ini Undang Kecaman Netizen


Penunggang Motosikal Tersangkut Atas Bumbung Selepas Dilanggar Honda Civic Bawa Dadah

Pada lewat petang semalam, orang ramai terkejut apabila tular satu berita mengenai seorang penunggang motosikal ‘hilang’ selepas berlanggar dengan sebuah Honda Civic yang masuk ke laluannya.

Rupa-rupanya mangsa yang baru berumur 19 tahun itu telah melambung ke atas bumbung bengkel kereta berhampiran tempat kejadian selepas terbabit dalam kemalangan di Kampung Pak Badol, Kelantan.

Memetik laporan Harian Metro, pemilik bengkel terdengar dentuman kuat ketika dia sedang membaiki kereta, lalu melihat sebuah kereta dan motosikal terbabas di pagar rumahnya kira-kira pukul 11 pagi.

A post shared by VOCKET Car Club (@vocketcarclub)

Sewaktu penduduk kampung memeriksa keadaan kedua-kedua kenderaan itu, mereka hanya menemui pemandu kereta namun tidak menemui penunggang motosikal yang hancur.

“Kami mencari-cari pemandu motosikal di sekitar kawasan kemalangan namun hairan kerana tidak menemui mangsa.

“Beberapa minit kemudian, barulah ada bunyi orang bergerak atas bumbung dan saya menyedari mangsa kemalangan berada atas bumbung bengkel saya,” katanya ketika ditemui di lokasi kemalangan.

Penduduk setempat menghubungi Angkatan Pertahanan Awam (APM) dan Balai Bomba dan Penyelamat Bachok untuk menurunkan mangsa oleh kerana ketinggian bumbung bengkel tersebut.

Seramai tujuh anggota bersama 11 anggota daripada agensi penyelamat lain seperti polis, APM dan Kementerian Kesihatan Malaysia (KKM) terbabit dalam operasi menyelamatkan mangsa kemalangan.

“Kami mengambil masa 10 minit menggunakan tiga unit tangga, satu unit pengusung dan tali pengikat untuk menurunkan mangsa yang tercedera,” terang Ketua Balai Bomba dan Penyelamat Bachok, Penolong Penguasa Bomba Yus Heary Mahmud.

Manakala Ketua Polis Daerah Bachok, Deputi Superintendan Mohamad Ismail Jamaluddin pula berkata, kemalangan berlaku apabila Honda Civic dipandu lelaki berusia 36 tahun dari Melor cuba memotong Perodua Kancil namun bertembung motosikal yang ditunggang oleh mangsa dari arah bertentangan.

Tambah beliau lagi, kemalangan itu telah membongkar kegiatan jenayah apabila polis menemui dadah jenis heroin seberat tiga gram dan 102 biji pil kuda dalam kereta berkenaan.

“Rampasan membabitkan nilaian RM3,020 selain pemandu kereta ditahan polis.

“Ujian air kencing turut mendapati mangsa positif methamphetamine dan mempunyai tujuh rekod jenayah berkaitan dadah,” katanya.

Beliau berkata, kes disiasat mengikut Seksyen 44(1A)(a) Akta Pengangkutan Jalan 1987 manakala kes dadah disiasat di bawah Seksyen 39A(1) Akta Dadah Berbahaya 1952 dan Seksyen 15(1)(a) ADB 1952.

Seorang pemandu Myvi tidak bernasib baik apabila berlanggar dengan sebuah motosikal yang melanggar lampu isyarat merah. Lihat rakaman video kemalangan tersebut melalui pautan di bawah.

‘Patuh Lampu Isyarat Pun Jadi Mangsa’- Netizen Simpati Pemandu Myvi Ini Dilanggar Motosikal

‘Diserang’ Kaum Bajau Laut Di Pulau Tatangan, Perkongsian Wanita Ini Buat Netizen Cemas

Orang Ramai Geli Hati Pencuri Rupanya ‘Rembat’ Paket Milo Berisi Pasir


Penuntut Universiti Alabama Gunakan Apple Watch Sebagai Kad Pelajar

Bermula musim luruh ini, kesemua kad pelajar penuntut di University of Alabama akan digantikan dengan penggunaan Apple Watch atau iPhone.

Dengan adanya teknologi ini, pelajar boleh mengakses penggunaan perpustakaan, asrama, dobi mahupun pembelian makanan. Penggunaan teknologi ini disahkan sendiri oleh pihak Apple yang membenarkan teknologi ini untuk digunakan oleh pelajar secara percuma.

Teknologi ini bukan sahaja digunakan di University of Alabama bahkan juga di universiti yang lain seperti Duke University, The University of Oklahoma dan bakal diteruskan di beberapa buah lagi univerisiti iaitu Johns Hopkins University, Santa Clara University dan Temple University menjelang hujung tahun ini.

Mungkinkah institusi pendidikan di Malaysia akan mengikut jejak universiti di Amerika Syarikat yang menggunakan teknologi canggih begini?


Penutupan Maya Bay Bakal Dilanjutkan Sehingga Tahun 2021

Aktiviti pelancongan yang tidak terkawal sebelum ini sememangnya meninggalkan impak besar terhadap ekologi di Maya Bay. Sebelum ini, secara purata Maya Bay akan menerima sehingga 5,000 pengunjung dalam masa sehari sehingga membuatkan terumbu karang dan hidupan laut yang lain terancam.

Setelah pertama kali diumumkan tutup sekitar bulan April tahun lalu, pihak berkuasa mengambil keputusan untuk memanjangkan tempoh penutupan sehingga tahun 2021 nanti. Keputusan ini diambil berdasarkan hasil kajian oleh sekumpulan saintis.

Sebelumnya usaha pemuliharaan Maya Bay sudah mula menunjukkan perubahan positif apabila sekumpulan ikan jerung sudah mula kembali ke destinasi pelancongan terkenal tersebut.

Pihak berkuasa tempatan percaya penambahan tempoh penutupan ini mampu mengembalikan semula ekosistem yang telah rosak akibat aktiviti pelancongan yang tidak tekawal dahulu.


Penyakit Dan Jenayah Meningkat, Kerajaan Bangladesh Pindahkan Pelarian Rohingya Ke Pulau Terbiar

Pihak berkuasa Bangladesh telah mula memindahkan ribuan pelarian Rohingya ke sebuah pulau terpencil walaupun terdapat desakan dari kumpulan hak asasi manusia untuk menghentikan langkah tersebut, lapor 10 News.

Difahamkan, kumpulan hak asasi manusia mendakwa langkah berkenaan dilaksanakan dengan cara paksaan.

Kem pelarian berhampiran bandar Cox’s Bazar yang kini dihuni oleh beribu pelarian didakwa sesak dan tidak bersih. Ia dipenuhi dengan penyakit dan jenayah terancang yang semakin meningkat. Manakala sistem pendidikan pula terhad dan pelarian tidak dibenarkan bekerja.

Bagaimanapun, keengganan kaum Rohingya yang tidak mahu kembali ke negara asal telah membuakkan rasa tidak puas hati kerajaan Bangladesh, lapor Harian Metro.

Pada hari Khamis lalu, 11 bas penumpang yang membawa pelarian meninggalkan daerah Cox’s Bazar dan menuju ke pulau itu. Salah seorang pegawai kerajaan yang terlibat dengan proses itu mendakwa bahawa mereka tidak diberitahu bagaimana proses penempatan ini dipilih.

Dia yang dilarang bercakap kepada media oleh kerajaan Bangladesh mengatakan bahawa ribuan pelarian berada di kelompok pertama.

Media asing dilaporkan tidak dibenarkan mengunjungi pulau itu, yang dipanggil Bhashan Char, atau pulau terapung. Pulau itu dikatakan terdedah kepada kejadian taufan dan banjir.

Antara kemudahan yang terdapat di sana adalah tembok perlindungan banjir, rumah, hospital dan masjid yang dibangunkan dengan biaya lebih dari $ 112 juta oleh angkatan laut Bangladesh.

Terletak 21 batu (34 kilometer) dari daratan, pulau ini muncul pada 20 tahun yang lalu dan tidak pernah dihuni.

Bagaimanapun, sejak pertama kali cadangan penempatan semula ke pulau terbabit diusulkan pada tahun 2015, agensi bantuan antarabangsa dan PBB menentang keras cadangan tersebut atas alasan takut dengan kejadian ribut besar yang akan membahayakan ribuan nyawa.

Pekerja kesihatan di Cox’s Bazar dan pelarian yang sebelum ini telah mengunjungi pulau itu menyatakan kebimbangan mengenai kekurangan penempatan kesihatan di pulau itu.

Untuk rekod, seorang pelarian yang mengunjungi pulau itu pada bulan September lalu berkata “jika ada yang jatuh sakit, pilihan terdekat adalah hospital yang paling minimum tiga jam perjalanan dengan kapal,” katanya kepada Human Right Watch.

Terdahulu, mahkamah antarabangsa telah memerintahkan Myanmar untuk menghentikan genosid. Klik pautan di bawah untuk membaca.

Kemenangan Buat Muslim Rohingya, Mahkamah Antarabangsa Perintah Myanmar Hentikan Genosid

Majoriti Rakyat Malaysia Tidak Setuju Jika Kaum Muslim Rohingya Ditempatkan Di Negara Ini

‘Bunuh Mereka Semua!’ – Dua Tentera Myanmar Mengaku Dapat Arahan ‘Bersihkan’ Muslim Rohingya


Penyakit Kemurungan Major, Ini 4 Peringkat Sebelum Ia Jadi Serius

Apa itu penyakit kemurungan major (Major Depressive Disorder – MDD). Saya bukan major dalam psikiatri, jadi mungkin artikel ini tidak berapa lengkap. Kalau ada maklumat tambahan saya alu alukan.

Semenjak kebelakangan ini isu kemurungan hangat dibincangkan. Beberapa kes kematian bunuh diri antaranya Chris Cornell, Chester Bennington, Chris Benoit dan Robbin William didakwa turut dikaitkan dengan penyakit kemurungan.

MDD mempunyai beberapa kriteria yang khusus, antaranya kemurungan secara berterusan sekurang-kurangnya 2 minggu. Penghidap akan berada dalam keadaan lemah semangat, tidak bermaya, tidak berselera untuk makan sukar tidur atau terlebih tidur.

Tidak ada lagi keseronokan dalam menjalani kehidupan. Perkara perkara yang sebelum ini digemarinya, kian menjadi hambar. Mereka mengasingkan diri dari kelompok ramai. Fikiran mereka bercelaru, tidak ada keyakinan dalam diri, masa depan semakin kelam tanpa sebarang tanda kebahagiaan akan muncul.

Sesetengah akan mengalami halusinasi seperti mendengar suara hati yang berbisik untuk melakukan sesuatu yang extreme seperti mencederakan diri atau membunuh diri. Halusinasi adalah sesuatu yang kompleks, kerana penghidap seolah olah terpukau dengan suara hati mereka sendiri, tanpa menyedari ia adalah salah.

Kriteria utama MDD ialah semua simptom ini mestilah mengganggu fungsi harian penghidap, termasuk mengancam nyawa mereka.

“Saya stress kena marah dengan boss di tempat kerja. Saya ada kemurungan! ”

Seperti yang saya cakap di atas, MDD akan menjejaskan fungsi minda penghidap. Bila kena marah dengan boss, mood kita akan spoiled sekejap. Esoknya kita dah boleh menjalankan tugas seperti biasa. Ada beberapa diagnosis lain yang kelihatan seakan akan MDD :

Tekanan akibat berlaku perubahan dalam hidup. Seperti berpindah tempat kerja, jatuh bankrupt, penceraian dan sebagainya. Pesakit tiada kecenderungan membunuh diri. Kemurungan juga akan hilang bila pesakit sudah dapat menyesuaikan diri dengan situasi baru.

Kemurungan minor tapi berterusan selama bertahun tahun. Tidak menjejaskan aktiviti harian. Tiada perubahan dalam selera makan, jadual tidur dan pemikiran.

Berpunca apabila pesakit mengalami kejadian yang besar yang menakutkan dalam hidup. Sebagai contoh rogol, cubaan dibunuh, perang, kemalangan jalan raya. Simptom seakan akan MDD, tapi akan hilang dalam tempoh sebulan dari kejadian berlaku.

Apabila no 3 berterusan jangka panjang melebihi sebulan, diagnosis akan bertukar dari acute stress reaction kepada post traumatic stress disorder.

Perbezaan antara MDD dan 4 penyakit diatas adalah MDD tiada sebab khusus. Walaubagaimanapun 4 penyakit tersebut jika tidak ditangani dengan betul boleh menyumbang kepada MDD. MDD juga dikaitkan dengan faktor genetic, psychosial hidup, penyakit kronik seperti darah tinggi, kencing manis, jantung, cancer ataupun penyalahgunaan dadah dan alcohol.

Dalam beberapa kes bedah siasat melibatkan bunuh diri, saya mendapati kemurungan adalah nyata dan membahayakan. Suicide in depression tidak sama macam cubaan bunuh diri akibat kantoi boyfriend ada akaun Facebook palsu .

Cara bunuh diri di kalangan pesakit MDD sangat berkesan! Gantung diri, tembak diri, terjun bangunan. Bukannya telan klorok suku camca, kelar kulit tangan guna pisau tumpul ataupun hidu racun serangga.

Mereka bukan acah acah attention seeking. Mereka buat di kawasan yang sunyi dan disengajakan supaya tidak ada orang akan mengganggu mereka. Mereka melakukannya bukan kerana tekanan, mental koyak, hati tisu atau merajuk! Mereka tidak takut mati. Dan ini adalah tidak normal dan perlukan bantuan pakar.

Pembunuh diri akibat MDD bukan pengecut. Mereka tidak sedar apa yang mereka fikir kan dan lakukan. Semoga tuhan mengampunkan kesalahan mereka.


Penyakit Misteri Landa India, Puluhan Kanak-Kanak Meninggal Dunia

Wabak demam misteri muncul di Uttar Pradesh, sebuah negeri yang terletak di India Utara. Setakat ini 56 orang, kebanyakannya kanak-kanak, dilaporkan telah meninggal dunia. Penyakit yang tidak diketahui asal usulnya ini mempunyai ciri-ciri seperti demam, sakit sendi, sakit kepala, dehidrasi dan mual. Manakala sebahagian pesakit pula dilaporkan mengalami ruam pada anggota badan. Bagaimanapun, kesemua mereka yang mengalami demam misteri ini tidak dijangkiti wabak COVID-19.

The Scientist Magazine melaporkan bahawa para doktor mengesyaki bahawa pesakit ini terjadi disebabkan oleh demam denggi yang parah. Hasil ujian darah, ia menunjukkan penurunan jumlah platelet yang biasanya terjadi disebabkan oleh DHF. Kini 11 doktor pakar telah dihantar ke Firozabad untuk menyiasat punca demam misteri yang sedang berlaku di sana.

Manakala Dr. Neeta Kulshrestha, pegawai kanan kesihatan yang bertanggungjawab menjaga daerah Firozabad telah disingkirkan daripada jawatannya oleh Ketua Menteri Uttar Pradesh, Yogi Adityanath disebabkan lambat bertindak untuk mengekang situasi terbabit sehingga menyebabkan banyak korban nyawa dikalangan kanak-kanak.

Demam denggi adalah penyakit yang disebarkan oleh nyamuk Aedes aegypti melalui gigitan. Nyamuk ini terdapat di kawasan tropika dan subtropika di seluruh dunia, kebanyakannya di kawasan bandar. Terdapat empat jenis virus denggi dan seseorang boleh dijangkitinya sebanyak empat kali. Sebilangan besar kes berlaku ringan, tetapi sekiranya tidak dirawat dengan segera, pesakit denggi boleh meninggal dunia.

Berdasarkan data yang dikeluarkan oleh Pertubuhan Kesihatan Sedunia (WHO), dianggarkan terdapat sekitar 390 juta jangkitan denggi di seluruh dunia. Jumlah jangkitan dan kematian telah meningkat secara mendadak dalam beberapa dekad kebelakangan ini, meningkat empat kali ganda antara tahun 2000 dan 2015, ketika 4,032 orang mati akibat penyakit ini.

Namun masih belum jelas adakah denggi yang bertanggungjawab membunuh lebih 50 orang di Uttar Pradesh, sebuah negeri yang mempunyai lebih daripada 200 juta penduduk dengan tahap kebersihan yang teruk lapor BBC. Analisis sampel telah diambil untuk mengetahui sama ada salah satu virus adalah penyebab wabak demam misteri di India. Atau ada rahsia lain yang menyebabkan puluhan orang mati di Uttar Pradesh.

Untuk rekod, Uttar Pradesh pernah dilanda dengan ensefalitis Jepun pada tahun 1978. Sejak itu, lebih daripada 6,500 orang sudah kehilangan nyawa. Penyakit ini merebak ke Gorakhpur dan daerah-daerah bersebelahan yang bersempadan dengan Nepal di kaki bukit Himalaya. Secara amnya, penyakit ini sangat jarang berlaku tetapi mengikut rekod ia mempunyai kadar kematian yang tinggi. Hampir satu daripada tiga orang yang dijangkiti ensefalitis mati.

Kempen vaksinasi, yang dimulai pada tahun 2013 telah berjaya menurunkan kes, tetapi kanak-kanak dilaporkan terus meninggal dunia. Tujuh belas kanak-kanak telah meninggal dunia akibat ensefalitis Jepun di Gorakhpur tahun ini, dan 428 kes telah direkodkan.

Saintis dari Pusat Penyelidikan Ilmiah dan Industri India (CSIR)telah menerbitkan satu kajian yang menjelaskan bagaimana rakyat di negara India selamat dari wabak COVID-19. Untuk mengetahu lebih lanjut, klik pautan di bawah.

Saintis Dakwa Cara Hidup Yang Kotor Buat Rakyat India Kebal Daripada COVID-19

Saintis Dari China Dakwa COVID-19 Sebenarnya Bukan Berasal Dari Wuhan, Tetapi Dari India

Cybertrooper India Mahu Boikot Filem Tom Holland Akibat Ciapan Dari ‘Tom Holland’ Versi Berbeza


10 Tip Buat Anda Yang Takut Berat Naik Mendadak Selepas Raya

Bila masuk raya ada yang dah mula risau dengan kawalan diet masa hari pertama Aidilfitri.

Sini saya ada beberapa tip dan trik diet bagaimana untuk elakkan berat badan naik mendadak semasa raya.

1. Silakan beraya. Hehe. Ini tip pertama untuk mereka yang nak diet masa raya. Jangan terperap saja di rumah.

2. Jimatkan kalori air manis. Ingat, fokus kita masa raya nanti adalah juadah makanan yang jarang kita dapat selain dari hari raya. Abaikan air manis. Bawa bekal air kosong banyak-banyak.

3. Jangan lupa, segelas air sirap sudah 110 kcal. Itu baru segelas. Kalau dua gelas? Kalau beraya banyak rumah? Huhu. Ingat. Air manis tak mampu hilangkan dahaga.

4. Amalkan syarat 20 minit makan. Untuk merasa kenyang perut ambil masa selama 20 minit untuk hantar isyarat kenyang. Ambillah masa untuk makan. Bersembang dengan tuan rumah atau tetamu yang datang, sambil kunyah perlahan-lahan.

5. Dahulukan juadah berat. Ia akan buat kau lebih cepat kenyang. Hidangan berat ini termasuklah nasi, soto, bihun sup, atau apa saja selain dari kuih-muih yang gebu tu.

6. Dahulukan protin dari ayam atau daging. Yang penting bahagian protin yang dipilih haruslah yang paling kurang lemak. Contohnya dada ayam.

6. Jangan lebihkan kuah. Semasa nikmati juadah di hari raya kuantiti kuah juga amat penting. Ambil kering-kering saja terutama rendang. Dahulukan isi berbanding kuah yang berlemak dan tinggi minyak. Begitu juga sup, jika terlalu masin tetap tidak bagus.

7. Bersenam di Hari raya. Ya. Siapa cakap kau tak boleh senam di hari raya. Banyakkan berjalan, tolong basuh pinggan, kemas rumah bahkan gosok baju pagi raya pun bakar kalori tau. Hehe. Aktifkan diri.

8. Kuih muih dan kerepek jadikan pilihan yang terakhir. Lepas kenyang makan yang berat, bolehlah jadikan kuih ini sebagai kudapan. Almond London saja sudah 70 kcal satu biji. Jadi pandai-pandailah bajet. Dua biji kuih satu rumah itu dah ok.

9. Senaraikan keperluan untuk makan semasa raya. Misalnya raya pertama kau dah cheat day. Raya kedua pun sama. Maka raya ketiga haruslah kembali ke darat. Jangan kelaut lama-lama sangat. Huhu.

10. Puasa 6. Ini antara yanh terbaik. Selain raih pahala setahun berpuasa ia juga dapat bantu untuk kau kembali reset balik diri untuk kembali ke landasan diet yang tepat.

Masa raya ini tak perlu terkurung saja dalam bilik. Kononnya alasan diet. Tak nak makan segala hidangan. Huhu. Tak bagus macam tu.

Masa raya ini tujuan kita adalah menyambung tali silaturrahim dan membina hubungan mesra sesama insan. Makanan tu hanya penghias suasana. Makanlah sekadar perlu.

Bila ziarah ke rumah orang, dahulukan untuk sembang mesra dan bukan fokus pada makan semata-mata. Kalian harus ingat Ramadan telah banyak ajar erti sabar.

Yang penting hilang 5kg masa Ramadan janganlah naik 10kg pula masa Syawal. Huhu. Inilah tip yang wajib saya buat setiap tahun.

Bab air kosong tu dalam kereta memang sentiasa asa bekal. Kahkah.

Semoga bermanfaat. Kau boleh share untuk simpanan dan maklum pada kawan-kawan yang lain.

Arif Sukri
Ustaz Fitness. (Certified Bodyweight Fitness Instructor, NASC)

Baca lagi: Inilah 6 Jadual Makan Dan Diet Saya Selama 3 Bulan Hingga Berjaya Hilang 40 Kg


adidas Hasilkan Predator 18+ ‘Energy Mode’

Selepas memperkenalkan kasut baru adidas football model Energy Mode 18+ yang akan dipakai beberapa duta dan pemain bintang semasa FIFA World Cup, adidas pada hari ini bakal memperkenalkan sebuah lagi model yang bakal dirasmikan semasa pertandingan itu.

Predator 18+ ‘Energy Mode’ ini bakal didatangkan dengan warna kuning dan hitam. Seterusnya model ini turut dilengkapi dengan teknologi Purecut Laceless pada permukaaan kasut ini bersama fabrik Knit di bahagian buku lali.

adidas Predator 18+ ‘Energy Mode’ ini bakal disarung oleh beberapa pemain terkemuka seperti Mesut Ozil, Pogba, Koke, Matt Hummels dan Marc Ter Stegen pada perlawanan pertama mereka semasa piala dunia ini. adidas juga mengumumkan kasut ini bakal dijual pada minggu ini dilaman web dan outlet adidas.

The all new adidas Predator 18+ comes in a bold electric yellow and black colorway and will be worn by some of the world's biggest players at this summer's FIFA World Cup by the likes of Paul Pogba and Mesut Ozil. pic.twitter.com/qVi74bbRYu

— shekhinahpr (@shekhinahpr) May 28, 2018


Penyakit Misteri Serang India, Seorang Mati Dan Beratus Orang Dikejarkan Ke Hospital

Satu orang telah meninggal dunia dan beratus orang sakit disebabkan penyakit misteri yang muncul secara tiba-tiba di India. Penyakit ini, difahamkan bukan coronavirus, ia pertama kali dikesan di selatan India, Andhra Pradesh, lapor The Guardian.

Doktor menyatakan lebih daripada 400 pesakit yang dimasukkan ke hospital mengalami gejala seperti loya, kegelisahan dan hilang kesedaran.

Semua pesakit, yang berbeza umur telah diuji negatif dari wabak COVID-19, serta penyakit lain seperti denggi, chikungunya atau herpes. Setakat ini, ujian yang dijalankan belum menemui sebarang jawapan.

Pihak berkuasa juga telah menguji sampel air di daerah itu, namun hasilnya tidak menunjukkan tanda-tanda pencemaran.

Seorang pegawai perubatan di Hospital Kerajaan Eluru memberitahu akhbar The Indian Express, “Mereka yang jatuh sakit, terutama kanak-kanak, tiba-tiba muntah setelah mengadu rasa terbakar di bahagian mata.”

Lad Bible melaporkan bahawa ketua pembangkang N. Chandrababu Naidu telah menuntut agar ‘siasatan yang tidak berat sebelah’ terhadap punca kejadian bagi melihat sama ada orang lain berisiko atau pun tidak.

“Dengan lebih daripada beratus orang yang terjejas sekarang, keadaan di Eluru semakin buruk. Saya menuntut siasatan penuh mengenai kejadian itu. Banjir, taufan atau penjagaan kesihatan, Kerajaan YSRCP telah ditangkap tidur dalam situasi kecemasan,” katanya dalam ciapan di laman Twitter.

Kejadian misteri ini terjadi semasa Andhra Pradesh sedang menangani pencemaran wabak COVID-19. Kawasan ini adalah yang paling teruk terjejas di India, dengan lebih daripada 800,000 jangkitan.

Untuk rekod, India adalah negara ketiga terburuk selepas Amerika Syarikat dan Brazil dari segi kematian akibat wabak COVID-19.

Terdahulu, seorang saintis mendakwa bahawa cara hidup yang kotor buat rakyat India kebal daripada COVID-19. Klik pautan di bawah untuk membaca.

Saintis Dakwa Cara Hidup Yang Kotor Buat Rakyat India Kebal Daripada COVID-19


WHO Hantar Pasukan Siasat Penyakit Misteri Di Sudan Selatan Yang Membunuh 89 Orang

Pertubuhan Kesihatan Sedunia (WHO) menghantar satu pasukan bagi menyiasat penyakit misteri yang telah membunuh 89 orang di wilayah Sudan Selatan. Manakala Kementerian Kesihatan Selatan menyatakan bahawa penyakit ‘tidak dikenal pasti’ ini adalah endemik di bandar utara Fangak, negeri Jonglei.

WHO melalui Sheila Baya memberitahu BBC bahawa kumpulan siasatan akan memulakan proses dengan mengambil sampel daripada mereka yang dijangkiti dengan penyakit misteri ini. Selain itu, organisasi ini juga akan membuat penilaian yang merangkumi siasatan risiko.

Siasatan penyakit misteri di Sudan Selatan kali ini mencabar apabila kawasan yang bakal dikunjungi oleh pasukan WHO sedang mengalami banjir besar baru-baru ini. Para saintis terpaksa menggunakan helikopter untuk memasuki Fangak. “Kini pasukan sedang menunggu pengangkutan untuk membawa mereka ke Juba, hari ini,” katanya.

Menurut Lam Tungwar Kueigwong, Menteri Tanah, Perumahan dan Kemudahan Awam negeri, banjir teruk telah menyumbang kepada peningkatan penularan penyakit seperti malaria. Selain itu, makanan yang tidak mencukupi juga menyebabkan kekurangan zat makanan kepada kanak-kanak. Ditambah pula dengan air yang tercemar dengan minyak dari ladang di kawasan sekitar sehingga menyebabkan kematian haiwan-haiwan peliharaan.

Kira-kira 835,000 orang telah terjejas akibat banjir di Sudan Selatan dengan 35,000 orang kehilangan tempat tinggal menurut PBB. Pemimpin di kawasan yang paling teruk dilanda banjir menyifatkan banjir yang terjadi di wilayah utara Sudan Selatan adalah yang paling teruk sejak 1960-an, lapor The Independent.

Badan amal antarabangsa Médecins Sans Frontires (MSF), memberitahu The Independent yang beroperasi di kawasan itu bahawa keadaan huru-hara akibat banjir kini meningkatkan tekanan ke atas kemudahan kesihatan.

“Kami sangat prihatin terhadap kekurangan zat makanan, dengan kadar kekurangan zat makanan akut yang teruk menggandakan ambang WHO, dan bilangan kanak-kanak yang dimasukkan ke hospital kami dengan kekurangan zat makanan yang teruk meningkat dua kali ganda sejak permulaan banjir,” katanya.

Sudan Selatan adalah sebuah negara yang besar dengan sebahagian penduduknya lebih memilih untuk tinggal di kawasan luar bandar. Di sana, kemiskinan adalah endemik dengan sekurang-kurangnya 80 peratus penduduk ditakrifkan sebagai miskin pendapatan kurang daripada USD$1 sehari.

Nipah mampu jadi ancaman virus baharu pernah dikesan di Malaysia pada tahun 1998. Untuk bacaan lanjut, klik pautan di bawah.

Nipah Mampu Jadi Ancaman Virus Baharu, Pernah Dikesan Di Malaysia Pada Tahun 1998

Dihantui Ketakutan, Rakyat Singapura Mula Lakukan ‘Panic Buying’ Hadapi Coronavirus

Belum Selesai Dengan COVID-19, Kanak-Kanak Di AS Kini Diserang Dengan Penyakit Misteri


Penyampai Berita Diseret Myvi Semasa Cuba Kejar Penjenayah Pecah Masuk Keretanya

Pada petang semalam pengacara dan pelakon terkenal, Janna Nick ada berkongsi rakaman dashcam di mana seorang lelaki diseret di atas jalan raya semasa berpaut pada pintu pemandu Perodua Myvi sewaktu dia dalam perjalanan pulang dari gim.

Harian Metro melaporkan, mangsa merupakan seorang penyampai berita, Khairul Rizuan Azizan cedera akibat diseret ketika cuba mengejar penjenayah yang memecahkan tingkap kereta miliknya di Damansara Perdana, di sini, semalam.

Pihak polis tak bagi expose plat number. Taknak ganggu siasatan. Cuma pls berjaga2 korang.

♬ original sound – jannanick95 – jannanick95

Dalam kejadian jam 3.40 petang itu, mangsa mengalami luka di tangan, jari kanan serta lutut kanan akibat diseret kereta Perodua Myvi dipandu suspek yang bertindak melarikan diri.

Katanya, ketika kejadian, dia meletakkan kereta Honda City miliknya di tepi jalan untuk ke sebuah kedai serbaneka di lokasi terbabit.

“Sebaik tiba kedai serbaneka itu, saya mendapati premis berkenaan tutup dan kembali semula ke kereta.

“Ketika itu, saya melihat seorang lelaki memakai jaket sedang menendang tingkap bahagian penumpang hadapan kereta saya,” katanya.

Beliau berkata, lelaki itu juga dilihat mengambil beg miliknya yang ditinggalkan di dalam kereta.

“Saya kemudian menjerit ke arah lelaki terbabit menyebabkannya membaling beg itu sebelum melarikan diri dengan menaiki sebuah kereta.

“Saya cuba mengejar dan sempat menumbuk mukanya yang ketika itu sudah berada di dalam kereta.

“Namun, suspek bertindak memecut kereta menyebabkan saya terseret di jalan sebelum dapat melepaskan diri,” katanya yang membuat laporan di Balai Polis Damansara berhubung kejadian itu.

Sementara itu, Timbalan Ketua Polis Daerah Petaling Jaya Superintendan Ku Mashariman Ku Mahmood memaklumkan mangsa cedera ringan dalam kejadian itu.

Katanya, kes disiasat mengikut Seksyen 394 Kanun Keseksaan dan kerugian dianggarkan berjumlah RM500.

Beliau juga menyatakan usaha mengesan suspek dalam kes itu sedang giat dijalankan dan prang ramai yang mempunyai maklumat berhubung kejadian itu diminta menghubungi Pusat Kawalan Ibu Pejabat Polis Daerah (IPD) Petaling Jaya di talian 03-79662176 untuk membantu siasatan.

Dalam kisah lain pula, seorang lelaki dimaki hamun bekas pasangannya selepas kantoi berbohong keluar bersama dengan lelaki lain. Baca lebih lanjut melalui pautan di bawah.

‘Dah La Gemuk, Muka Pun Tak Ada’ – Perempuan Maki Teman Lelaki Selepas Kantoi Curang

Pelanggan Kongsi Cerita Dipukul Beberapa Pekerja Restoran Nasi Kandar Popular Di Negeri Sembilan

‘Hari Raya Yang Menyedihkan’ – Wanita Ini Sedih Baju Raya RM20,000 Rosak Terkena Kuah Sate


Penyampai Radio Dihujani Kecaman Selepas Video TikTok Ketawakan Guru Tular

Seperti yang ramai sedia maklum, bermula 17 Februari yang lalu pihak kerajaan telah melancarkan DidikTV sebagai wadah buat para pelajar mengikuti sesi P&P dengan lebih mudah dan efisien terus daripada rumah masing-masing.

Sesi yang diharapkan mampu memberi kemudahan kepada para pelajar nampaknya telah menjadi bahan ketawa seorang pengguna media sosial apabila turut memuat naik reaksi beliau yang penuh dengan gelak tawa terhadap seorang guru yang berbahasa Inggeris sewaktu mengajar mata pelajaran Sains.

This ladies and gentlemen; is a moron. pic.twitter.com/YnhuxPDgnc

— Majnun (@amer_aljeffrey) February 19, 2021

Tidak hanya ketawa secara keterlaluan, lelaki ini juga dilihat mempersenda cara sebutan guru yang menjadi pengajar di DidikTV ini. Tindakan lelaki ini yang dikatakan seorang penyampai radio di sebuah stesen radio ternama nyata kurang disenangi netizen.

Menurut perkongsian seorang seorang netizen yang juga seorang guru, tindakan guru berkenaan untuk menyebut perkataan satu persatu adalah tepat memandangkan pengajaran yang dibuat disasarkan buat pelajar tahun 2.

I know she can’t perfectly pronounce few words but that doesn’t mean people can mock her. It’s Science class, not English Language class. There’s a room for improvement. Imagine how tired she is teaching students from her own school and delivering for DidikTV as well?

Tambahnya lagi, cara sebutan guru ini bukanlah suatu isu yang besar kerana subjek yang diajar bukanlah mata pelajaran Bahasa Inggeris sebaliknya adalah subjek Sains. Berikut kami kongsikan beberapa lagi komen netizen berikutan video yang dimuat naik lelaki ini

This is terrible. I wish people are smart enough to identify the actual problem and blame the MOE, and MOE alone. They had 1 year to figure this out

— Inbaraj 💙 (@Inbarajs) February 19, 2021

Even worse, takde pun apology statement coming from him after this video. Takat delete video je pastu act like nothing happen. https://t.co/rvkyoPO2VZ

— Dik Cerdas (@AizatSays) February 19, 2021

This kind of public shaming is unacceptable.Ur laughing not do any contribution at all to nation. https://t.co/GprTMNsgiO

Setakat ini, lelaki ini telah membuang video yang dimuat naik di TikTok selepas menerima kecaman netizen berikutan tindakan beliau yang keterlaluan. Diharap orang ramai lebih berhati-hati selepas ini agar lebih sensitif sebelum menghasilkan konten untuk tontonan ramai.

Tular pada minggu lalu apabila seorang pengguna di Twitter telah menuduh rider Grab mencuri Air Starbucks yang dipesan.

Tuduh ‘Rider’ Curi Air Starbucks, Grab Malaysia Tampil Beri Penjelasan

Majikan Mohon Maaf, Lelaki Tuduh ‘Rider’ Grab Curi Air Starbucks Kini Digantung Kerja

Pemandu Wanita Dakwa Diganggu Ketika ‘Roadblock’, Bukit Aman Gantung Tugas Dua Pegawai Polis


‘Penyangak Untung Atas Angin’ – Minyak Masak Bersubsidi Dari Malaysia Berlambak Di Thailand

Beberapa hari lalu, tular di sosial media sebuah video yang mendakwa bahawa minyak masak bersubsidi dari Malaysia dikesan dijual secara meluas di negara jiran Thailand.

Video yang berdurasi beberapa saat di laman TikTok itu mendapat kritikan netizen dengan sebahagian mendakwa terdapat individu dalam agensi kerajaan yang tidak amanah sehingga minyak masak yang sepatutnya dijual kepada rakyat Malaysia sampai ke negara jiran.

Tidak cukup dengan itu, beberapa hari lalu juga, sebuah halaman Facebook dengan nama Tan Sri Syed Mokhtar Al-Bukhary Idola Kami mendakwa bahawa terdapat lambakan minyak bersubsidi sudah dijual di Thailand.

“Seronoknya penyangak kumpul hasil tanah milik rakyat Malaysia. Penyangak untung atas angin.

“Di Golok minyak masak kita dijual dgn harga (50Bath) RM7.00/paket berbanding dgn minyak keluaran negara Siam pada harga RM10.30 (77Bath),” kata hantaran terbabit.

Tambah halaman Facebook itu lagi, pihak kartel ini mengaut keuntungan sebanyak RM2.00 dengan menjual mintak subsidi Malaysia ke negara jiran.

“Bayangkan jika setiap bulan dapat lepas 1juta pack masuk Siam. Berapa pihak2 kartel ni kaut keuntungan dari duit subsidi rakyat Malaysia.”

Bagi menguatkan lagi ura-ura yang mendakwa bahawa minyak masak bersubsidi Malaysia banyak dijual di Thailand, seorang wartawan Sinar Harian, Hazelen Liana Kamrudin telah berkunjung ke Sungai Golok, Thailand yang bersempadan dengan negeri Kelantan.

Melalui tinjauan beliau dan laporan yang dimuat naik di Premium Sinar Harian, bukan sahaja minyak masak peket bersubsidi seberat satu kilogram (kg), malah minyak masak botol seberat lima dan 10kg turut dijual dan boleh didapati dengan begitu mudah tanpa sebarang had pembelian.

Tambah beliau lagi, para pembeli boleh mendapatkan minyak masak secara borong kerana stok minyak masa dari Malaysia banyak dan sentiasa ada.

Taktik licik para peniaga di Sungai Golok juga dapat dikesan apabila mereka hanya meletakkan minyak masak dalam kuantiti yang sedikit di hadapan kedai, tetapi sebenarnya stok yang disimpan di dalam kedai masih banyak dan hanya dikeluarkan sekiranya ada pembeli yang bertanya.

Elaun pengerusi FELDA naik kepada RM480,000 ditengah-tengah isu subsidi minyak dimansuhkan? Rujuk pautan di bawah untuk membaca.

Elaun Pengerusi FELDA Naik Kepada RM480,000 Ditengah-Tengah Isu Subsidi Minyak Dimansuhkan?


Penyanyi The Cranberries, Dolores O’Riordan Meninggal Dunia Di Usia 46 Tahun

Penyanyi rock alternatif wanita, Dolores O’Riordan meninggal dunia di usia 46 tahun secara mengejut di London semalam. Dolores merupakan penyanyi utama untuk kumpulan The Cranberries.

Nyata ramai yang terasa dengan pemergian penyanyi dari Ireland ini yang terkenal dengan suara uniknya. Beliau adalah adalah salah satu penyanyi wanita yang sangat terkenal pada tahun 1990an dan lagu hit beliau bersama The Cranberries, Zombie nyata menjadi salah satu lagu terbaik di era 90an.

Ahli kumpulan The Cranberries, Noel dan Mike Hogan, serta Fergal Lawler juga terkesan dengan pemergian Dolores ini. “Kami sangat sedih berita pemergian rakan kami ini. Beliau adalah salah seorang penyanyi yang sangat berbakat dan sesuatu yang hebat apabila dapat bersama-sama beliau sejak 1989 apabila kami sama-sama menubuhkan The Cranberries. Dunia telah kehilangan satu artis berbakat hari ini,” terang mereka dalam satu kenyataan.

Kesihatan Dolores mula menyusut sejak 2017 dan The Cranberries terpaksa membatalkan konsert jelajah mereka pada tahun lalu. Dolores turut disahkan mengidap penyakit bi-polar pada tahun 2014.

Presiden Ireland, Michael Higgins turut mengeluarkan kenyataan mengenai kematian Dolores ini. “Ianya satu berita yang menyedihkan apabila saya mengetahui kematian Dolores, penyanyi hebat yang berasal dari Ireland. Beliau dan The Cranberries banyak menaikkan nama muzik pop dan rock Ireland ke mata dunia. Kematian beliau adalah satu kehilangan besar kepada kita,” jelas Michael.

Pemergian ratu rock tahun 90an ini nyata tidak dapat diganti. Banyak lagu hebat daripada The Cranberries ini sebenarnya untuk anda yang hanya tahu dengan lagu Zombie sahaja. Di sini kami kongsikan beberapa lagu hebat The Cranberries untuk anda dengar hari ini.


Penyanyi Indonesia, Glenn Fredly Dilaporkan Meninggal Dunia

Pada tahun ini kita dikejutkan dengan kematian mengejutkan dua selebriti yang dikenali ramai iaitu Abam Bocey dan Ashraf Sinclair. Terbaharu, Glenn Fredly yang popular dengan lagu hits ‘Januari’ dilaporkan telah menghembuskan nafas yang terakhir pada jam 6 petang ini.

Laporan kematian beliau turut disahkan oleh rakan rapat beliau yang juga penyanyi iaitu Tompi. Mendiang yanb berusia 44 tahun dilaporkan meninggal dunia di Rumah Sakit Setia Mitra, Jakarta akibat penyakit meningtis.

Berita duka kembali datang di dunia musik Indonesia. @GlennFredly meninggal dunia hari ini, Rabu, 8 April 2020. Ia menghembuskan nafas terakhir di usianya yang ke-44 tahun. Kabar duka ini dikonfirmasi oleh Tompi. Terima kasih untuk semua karyamu. Selamat jalan, Glenn Fredly. 🌹 pic.twitter.com/MJH2BQUoBa

— Billboard Indonesia (@Billboard_INA) April 8, 2020

Untuk pengetahuan, Glenn Fredly baru sahaja melangsungkan perkahwinan pada tahun lalu bersama Ayu Mutia pada tahun lalu serta menyambut kelahiran cahaya mata sulung mereka pada Februari lalu.

Berita kematian Glenn Fredly ternyata mengejutkan pelbagai pihak termasuk rakan-rakan artis di Indonesia yang turut berkongsi rasa dukacita menerusi akaun Instagram.

A post shared by Ariel (@arielnoah) on Apr 8, 2020 at 6:10am PDT

RIP bung Glenn Fredly. . Aku masih harus berkali kali tarik nafas panjang denger kabar yang bikin semua shock ini. Lagi LIVE IG sama bunda @maiaestiantyreal terus dapet kabar duka ini. . Ga percaya tapi ini udah kehendakNYA. Semoga diberikan tempat terbaik disisiNYA. . We love you bung @glennfredly309 Kebaikanmu,karya karyamu selalu jadi kebanggaanku. Selamat jalan Inspirasiku🙏🙏🙏 #RipGlennFredly

A post shared by  Judika Sihotang (@jud1ka) on Apr 8, 2020 at 6:49am PDT

Kami kongsikan dua lagi artis yang turut meninggalkan kita dalam keadaan mengejut pada tahun ini iaitu Ashraf Sinclair dan Abam Bocey.

Pelakon Malaysia Dan Indonesia, Ashraf Sinclair Meninggal Dunia

Pelawak Terkenal, Abam Bocey Meninggal Dunia


Penyanyi Ini Tanam Berlian Bernilai RM95 Juta Di Dahi, Netizen Minta Dia Hati-Hati Dengan Thanos

Seorang penyanyi di Amerika Syarikat telah menghabiskan hampir USD$ 24 juta atau bersamaan hampir RM95 juta untuk berlian merah jampu yang dipamerkan dibahagian dahinya.

Penyanyi itu adalah Lil Uzi Vert yang berasal dari Pennsylvania. Dalam satu muat naik di laman Instagram milik beliau, dia menunjukkan berlian yang ditatahkan dibahagian dahinya.

A post shared by Marni Life( NO STYLIST)1600 (@liluzivert)

“Kecantikan adalah kesakitan”, katanya di bahagian kapsyen di video Instagram yang dimuat naik.

Dia menyatakan bahawa telah menghabiskan empat tahun terakhir untuk membayar secara ansuran permata – antara 10 dan 11 karat – tersebut, lapor The New York Post.

Dan apabila salah seorang peminat menyatakan bahawa lebih baik dijadikan cincin daripada meletakkan berlian tersebut di dahi. Lil Uzi membalas bahawa dia lebih selesa untuk diletakkan di dahi dan jika hilang, dia sudah melindunginya dengan insurans.

I’ve been paying for a natural pink diamond from Elliot for years now . This one Stone cost so much I’ve been paying for it since 2017. That was the first time I saw a real natural pink diamond. ♦ A lot of M’s in my face 🤫 💰 💰💰💰💰💰💰💰💰💰💰💰💰💰💰💰💰💰💰💰💰💰💰💰

— Uzi London 🌎☄💕® (@LILUZIVERT) January 30, 2021

Namun apa yang berjaya menarik minat orang ramai adalah Lil Uzi kini disamakan dengan salah seorang watak Vision di dalam filem Marvel.

Dalam salah satu adegan di filem Avengers : Infinity War 2018, watak antagonis, Thanos telah bertindak membunuh Vision dengan merobek Batu Minda yang berada di dahinya.

which Avenger are you picking? 🧐 pic.twitter.com/igecEREyJJ

— Complex Pop Culture (@ComplexPop) February 3, 2021

Salah seorang netizen meminta Lil Uzi untuk berhati-hati kerana dia sekarang sudah menjadi sasaran Thanos, “Dia akan datang mengambil batu itu dari kamu,” katanya.

Namun apa yang dilakukan oleh Lil Uzi bagi sesetengah orang adalah sangat merugikan. Tambahan pula dunia sekarang sedang berada dalam fasa ekonomi yang sangat teruk dengan ramai orang yang dibuang kerja, “lebih baik kamu habiskan $24 juta itu untuk sesuatu yang lebih bermanfaat,” kata salah seorang pengguna Facebook.

Terdahulu, Marvel difahamkan akan meneruskan perancangan Black Panther 2 tanpa kelibat Black Panther. Klik pautan di bawah.

Marvel Teruskan Perancangan Black Panther 2 Tanpa Kelibat Black Panther

Marvel Secara Senyap Sudah Beri ‘Hint’ Kewujudan Watak X-Men Sejak 2013 Lagi

Marvel Studios Kongsi Klip Eksklusif ‘Loki’


Siapakah ‘Orang’ Pertama Yang Akan Menyelamatkan Mereka? Tak Sampai Hati Lihat Mereka Sedih Begini

Tiada siapa yang mampu menahan sebak, mahupun berdiam diri jika mengalami situasi begini. Tetapi yang pasti, IBU yang akan paling awal menyelamatkan ‘mereka’.

Betapa hebat para ibu… Mereka ibarat ‘superwoman’!

Berilah hadiah kepada ibu anda sebagai tanda penghargaan dan kasih sayang.


Penyebaran Berita Palsu Bakal Didenda RM500,000 Dan 10 Tahun Penjara

Pada minggu ini Malaysian Communications and Multimedia Commission (MCMC) telah mengumumkan denda dan penalti terbaru buat pengeluar berita secara talian mahupun di luar talian.

Melalui pengumuman yang dibuat MCMC berpihak untuk mendenda mana-mana pihak yang berpihak untuk mengeluarkan berita palsu yang mampu memporak-perandakan sebuah negara.

Berdasarkan pengumuman yang dibuat pihak yang bersalah bakal dikenakan denda sehingga RM500,000 dan bakal dikenakan 10 tahun penjara jika disabitkan kesalahan. Denda yang diumumkan ini turut merangkumi kesemua media termasuk media arus media.

Pengumuman yang dibuat oleh bekas calon Barisan Nasional Permatang Pauh ini menyifatkan penyebaran berita palsu ini sebagai bom masa dimana penyebarannya adalah cepat dan mampu membuatkan orang terpengaruh dengan dakyah negatif.

Beliau turut mengatakan pihak kerajaan bakal turut mengimplemen sebuah undang-undang baru dalam menyekat penyebaran berita palsu demi kesalamatan negara.

Pada pendapat anda, mampukah undang-undang yang diumumkan MCMC ini menyekat daripada berita palsu tersebar di internet sekaligus menyelamatkan Malaysia daripada dakyah negatif yang disifatkan kerajaan?


adidas Hasilkan Pula RPD-01 Headphones Untuk Kegunaan Bersukan

Selepas topeng muka, adidas sekali lagi menghasilkan produk yang tidak pernah dihasilkan mereka sebelum ini iaitu RPD-01 Headphones.

Terdapat 3 warna yang boleh dipilih; Night Grey, Light Grey dan Green Tint. Siapa yang perlu beli produk ini? Semestinya untuk anda yang aktif bersukan kerana headphones ini diperbuat daripada silikon yang memastikan produk ini IPX4 (kalis air dan peluh).

Bagi setiap pengecasan penuh, headphones ini dapat bertahan selama 12 jam dan saiznya yang nipis memastikan anda mudah untuk membawanya untuk apa sahaja aktiviti. Antara fungsi lain yang terdapat pada headphones ini adalah fungsi untuk menjawab panggilan telefon selain fungsi biasa seperti pause dan skip tracks.

RPD-01 Headphones dijual pada harga USD99 (~RM420) dan boleh dibeli di sini. Kami jangka ia akan memasuki pasaran Malaysia tidak lama lagi.

adidas Malaysia kini sedang menawarkan sale hebat sehingga 35% sehingga hari ini. Klik pada pautan di bawah untuk tahu lebih lanjut tentang tawaran ini.

adidas Malaysia Tawarkan Diskaun 35% Buat Sejumlah Barangan Sehingga 21 Jun 2020

adidas Hasilkan Penutup Muka Boleh Basuh Yang Selesa Untuk Dipakai

Kontroversi Muslim Uighur Antara Sebab adidas Mahu ‘Buang’ Mesut Ozil


Penyedia Konten Tempatan Dinobat Terbaik Dalam Dunia

Taniah diucapkan kepada pasukan R.AGE yang telah dinobatkan sebagai kumpulan wartawan muda terbaik di dunia oleh World Association Newspapers and News Publishers (Wan Ifra) baru-baru ini.

Buat pengetahuan anda, R.AGE ini merupakan sekumpulan wartawan muda dari Malaysia di bawah naungan The Star yang banyak membongkar berita-berita penting secara lebih mendalam dan serius. Contohnya seperti siasatan terhadap isu pedofilia baru-baru ini.

Majlis anugerah ini melibatkan semua penerbitan dari seluruh dunia termasuk Amerika Syarikat, Jerman, Belanda, Perancis, Belgium, Hong Kong dan Afrika Selatan. Satu majlis penganugerahan akan diadakan pada 1 Disember nanti bertempat di Washington DC di mana anugerah tersebut akan disampaikan kepada pasukan R.AGE.

Menurut petikan dari laman web Wan Ifra, banyak yang boleh dipelajari daripada Malaysia dalam bidang kewartawanan terutama daripada pasukan R.AGE. Ini merupakan inisiatif yang baik oleh kumpulan media The Star khasnya kepada golongan muda.

Syabas pasukan R.AGE kerana telah berjaya mencipta satu lagi formula dan strategi baru dalam bidang kewartawanan media digital. Selamat maju jaya!

Baca lagi: Bagaimana R.AGE menyamar jadi budak perempuan 15 tahun di WeChat untuk siasat Pedophile


Penyedia Pengecas EV Di Malaysia Memerlukan Lesen EVCS Sebelum 31 Mac 2023

Kemunculan pengguna kenderaan elektrik di Malaysia yang tinggi pada saban hari telah menarik lebih banyak pihak penyedia pengecas EV menawarkan servis mereka di tempat awam.

Selaras dengan itu, Suruhanjaya Tenaga (ST) telah menyarankan kepada Pengendali Titik Pengecasan (CPO) yang terlibat dalam pembangungan infrastruktur pengecas kenderaan elektrik (EV) agar mendapatkan segera lesen pengagihan awam yang sah bagi pepasangan Sistem Pengecas EV (EVCS) selewat-lewatnya 31 Mac 2023.

Ini juga termasuklah mereka yang telah beroperasi tetapi masih belum mendapatkan lesen EVCS itu. ST selaku badan kawal selia sektor tenaga memaklumkan lesen pepasangan EVCS perlu dimohon oleh CPO bagi memastikan pepasangan seumpama itu di seluruh negara selamat digunakan.

Tindakan penguatkuasaan akan dikenakan kepada mereka yang gagal berbuat sedemikian selaras dengan peruntukan di bawah Seksyen 9(1)(b) Akta Bekalan Elektrik 1990. Di bawah peruntukan ini, CPO yang bersalah boleh dikenakan denda tidak melebihi RM100,000 dan denda tambahan tidak melebihi RM1,000 untuk penalti harian jika masih ingkar.

Lesen akan diberikan kepada CPO yang menjalankan aktiviti pembekalan elektrik bagi tujuan komersial mengikut lokasi pemasangan bagi tempoh 10 tahun. Bagaimanapun, skop pelesenan ST hanya mengawal selia aspek keselamatan dan teknikal sahaja dan tidak melibatkan aspek kawal selia ekonomi.


‘Rasa Tak Berguna Ingatlah Penyelamat Olimpik’, Ini 2 Sebab Kenapa Saya Tidak Bersetuju Dengannya

“Jika anda rasa tak berguna, ingatlah ada insan bertugas sebagai penyelamat renang di acara renang Olimpik.”

Terlihat meme ini berlegar di media sosial, hati saya sedikit terguris. Saya bukan penyelamat renang, tapi tugas saya menyelamat, maka ada tempias sedikit pada saya.

Susulan penyebaran meme ini, netizen mempersendakan tugas penyelamat renang. Ramai mengatakan ia pekerjaan yang redundan.

Acara tersebut disertai dan dihadiri oleh perenang-perenang profesional terbaik dunia, dipantau oleh jurulatih-jurulatih renang, mana mungkin ada yang lemas. Lagipun, dalam sejarah Olimpik, belum ada perenang yang lemas.

Betul, tapi tak bermakna penyelamat renang tiada guna. Berikut adalah beberapa perkara yang saya ingin ketengahkan untuk menjelaskan kepentingan peyelamat renang.

Bagai kuda lumba yang memakai tuntun mata (blinkers), fokus perenang-perenang hanyalah cuma untuk menjadi yang pertama sampai di garis penamat. Jadi, jika salah seorang perenang mengalami kecederaan, perenang-perenang lain tidak akan sedar.

Setiap perenang akan dipantau oleh jurulatih dan pembantu jurulatih mereka, jika berlaku sebagai perkara tak diingini, mereka akan jadi antara yang pertama perasan. Namun begitu, biasanya jurulatih tidak ke acara itu berpakaian renang. Membuka pakaian mengambil masa, manakala berenang dengan pakaian pula akan mengekang kecekapan pergerakan di dalam air.

Penyelamat pula sentiasa dalam keadaan siapsiaga dari segi mental dan fizikal (termasuk pemakaian). Mereka telah dilatih untuk awas kepada tanda-tanda awal kecelakaan. Bertindak awal tanpa teragak-agak dapat mengelakkan tragedi.

Dalam situasi yang melibatkan nyawa, setiap saat berharga.

Tak dinafikan, setiap perenang dan jurulatih telah mendapat latihan untuk menyelamat tapi secara praktikal, bukan semua orang mampu bertindak mengikut prosedur dalam keadaan cemas. Contohnya walaupun ramai sudah mempelajari teknik CPR (tekanan dada), tapi tidak semua mampu melaksanakan prosedurnya dengan sempurna apabila berdepan dengan situasi sebenar.

Kemahiran penyelamat dikemaskini melalui beberapa kursus penilaian. Kecelakaan di dalam air bukan sahaja terhad kepada lemas. Antara situasi yang boleh berlaku di dalam air ialah kekejangan, serangan jantung, dan kecederaan fizikal akibat pertembungan. Oleh itu para penyelamat renang perlu mempunyai sijil kemahiran pertolongan cemas, CPR, pengunaan AED (automated external defibrilator), teknik imobilisasi ketika menyelamat mangsa dengan kecederaan tulang belakang dan sebagainya. Pegawai terlatih sahaja mampu bertindak dengan cekap.

Atas alasan-alasan yang dikemukakan, saya berpendapat kewujudan penyelamat renang di acara renang masih lagi relevan. Jangan mudah pandang enteng pada pekerjaan orang.

Apapun, lebih baik sediakan payung sebelum hujan!

Beberapa orang perenang telah mati kerana Shallow Water Blackout (SWB) ketika mencuba untuk menghabiskan pusingan tanpa mengambil nafas. Tidak seperti kejadian hipoksia lain yang menyebabkan kematian otak selepas 5 minit ketiadaan oksigen, SWB atau “pitam di air cetek” boleh mengakibatkan kematian otak dalam masa 2 minit.

Selain renang, khidmat penyelamat juga digunakan dalam acara akuatik yang lain seperti, acara terjunan, polo air, renang berirama dan sebagainya. Pada tahun 1983, Sergei Chalibashvili, seorang penerjun Soviet berusia 21 telah meninggal dunia akibat kepalanya terhentak di platform lonjakan ketika melakukan terjunan di Kejohanan Sukan Universiti Dunia.

p/s: Semasa muda, saya suka tengok Baywatch (jangan beritahu bini saya).

Artikel ini ditulis oleh Dr. Kamarul Ariffin, seorang Pegawai Perubatan Rehabilitasi. Sumber-sumber rujukan boleh dilihat di bawah.


Penyelidik Dakwa Ganja Mampu Rawat Pesakit COVID-19, Minta Kajian Lebih Mendalam Dilakukan

Ganja selalu menjadi bahan bualan anak muda bahawa ia mempunyai nilai-nilai kesihatan.

Terbaharu, ganja dilaporkan mampu untuk menyembuhkan penyakit wabak COVID-19. Ia dikatakan mempunyai kekebalan terhadap wabak yang telah membunuh lebih 300,000 diseluruh dunia.

Namun jangan salah faham, mengambil ganja dengan cara menghisapnya seperti rokok tidak akan membuatkan anda kebal dari COVID-19.

Menurut kajian yang dilakukan oleh penyelidik dari Kanada, dalam satu kertas kajian yang bertajuk ‘In Search of Preventative Strategies: Novel Anti-Inflammatory High-CBD Cannabis Sativa Extracts Modulate ACE2 Expression in COVID-19 Gateway Tissues’ di University of Lethbridge, telah mendapati bahawa beberapa strain ganja dapat membantu mencegah wabak COVID-19.

Penyelidik telah terlibat secara meluas dengan mengkaji lebih dari 400 jenis ganja sebelum melakukan 400 ekstrak ganja yang baharu. Mereka memastikan bahawa strain akhir bersifat tinggi dalam anti-radang cannabinoid cannabidiol (CBD), di mana mempunyai sifat-sifat anti-barah.

Dr. Igor Kovalchuk yang bertanggungjawab melakukan kajian ini menambah bahawa beberapa strain menunjukkan hasil yang positif. Mereka menggunakan model tisu buatan manusia bagi merangsang dan memetakan bagaimana setiap strain ganja dapat mempengaruhi jangkitan COVID-19 pada tisu mulut, saluran udara dan usus manusia.

“Sebilangannya telah mengurangkan jumlah reseptor (virus) ini sebanyak 73%, kemungkinan ia lebih rendah. Sekiranya mereka dapat mengurangkan bilangan reseptor, ada kemungkinan lebih rendah untuk dijangkiti, “kata Dr. Kovalchuk

Namun hasil ini tidak dapat diambil sebagai bukti konklusif bagi merawat wabak COVID-19 kerana pelbagai faktor lain. Tetapi bagi Dr. Kovalchuk, beliau yakin jika lebih banyak tinjauan dan kajian yang dilakukan.

Untuk bacaan lanjut, klik pautan di bawah.

Kerajaan Belanda Buat ‘U-turn’, Arah Kedai Ganja Dibuka Semula Untuk Orang Ramai

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’


Penyelidik Dakwa Temukan ‘Tenggelamnya Kapal van der Wijck’ Di Dasar Laut Indonesia

Bagi anda yang membesar dengan karya Hamka, anda pasti pernah membaca dan menonton filem Tenggelamnya Kapal van der Wijck yang berkisarkan pertemuan antara dua budaya di antara Zainuddin dan juga Hayati. Kami juga yakin anda juga ‘menghafal’ dialog yang paling popular di dalam karya terbabit yang dilontarkan oleh Zainuddin; “Demikianlah perempuan, dia hanya ingat kekejaman orang kepada dirinya, walaupun kecil, dan dia lupa kekejamannya sendiri kepada orang lain walaupun bagaimana besarnya.”

Terbaru, melalui laporan berita Detik, pasukan penyelidikan dari Pusat Pemuliharaan Warisan Budaya Jawa Timur (BPCB) mendakwa telah menjumpai bangkai kapal lagenda yang tenggelam pada 20 November 1936 sewaktu melakukan perjalanan dari Surabaya ke Batavia. Penyelidik berkata bahawa antara bahagian kapal yang dijumpai adalah cerobong wap, cerucuk, tangga dan peti kargo di bahagian belakang bangkai.

Kapal yang ditemui 17 batu dari Pelabuhan Brondong, Lamongan, pada kedalaman 54 meter telah menjadi subjek penting buku yang ditulis oleh penulis terkenal Indonesia, iaitu Hamka. Pada hari kejadian, dari 223 penumpang hanya 153 sahaja yang berjaya diselamatkan, manakala 70 orang lagi hilang. Kapal yang mempunyai panjang sekitar 123 meter dan lebar 20 meter tersebut difahamkan tenggelam dengan cepat hanya dalam masa enam minit dan puncanya masih lagi menjadi misteri.

Melalui dokumentasi sejarah, Kapal van der Wijck dianggap antara kapal moden dan indah pada saat itu. Namanya diambil sempena nama Jonkheer Carel Herman Aart van der Wijck, Gabenor Jeneral Hindia Belanda. Antara teori yang popular penyebab kepada tenggelamnya kapal ini adalah sewaktu hari kejadian, ia membawa batang besi sehingga terlebih muatan.

Pasukan penyelidik BPCB mula mencari van der Wijck sejak 29 April tahun ini. Sebanyak 25 orang dari BPCB, Kantor Pelancongan dan Kebudayaan Lamongan, Polis Udara dan Air, dan nelayan bekerja dalam usaha untuk mencari bangkai kapal tersebut di sepanjang perairan Lamongan. Lokasi bangkai kapal tersebut diperoleh oleh pasukan dari dokumentasi sejarah. Menurut laporan pada April lalu, hari pertama pencarian, penyelam sudah berjaya menjejak lokasi bangkai kapal itu.

Matlamat asal penyelidikan tersebut adalah untuk mendokumentasikan bangkai kapal lagenda tersebut. Hasilnya nanti akan digunakan untuk merancang tindakan lanjut bagi memeriksa adakah benar kapal itu sebahagian daripada kapal van der Wijck. Selain itu, pasukan penyelidik juga mahu melindungi kapal tersebut dari pemburu harta karun. Difahamkan banyak bangkai yang tersadai di perairan terbabit sejak Perang Dunia II dan kebanyakan bangkai kapal tersebut telah dipotong serta dijual oleh pemburu harta karun.

Tenggelamnya kapal van der Wijck bukanlah satu dogengan. Klik pautan di bawah untuk membaca.

Tenggelamnya Kapal Van Der Wijck Bukan Satu Dongengan

Mesej Di Sebalik Nama-Nama Watak Dalam Tenggelamnya Kapal Van Der Wijck

Saya Baru Habis Baca Novel ‘Tenggelamnya Kapal Van Der Wijck’ Dan Ini Apa Yang Saya Rasa


Penyelidik Dapati Tabiat ‘Scrolling’ Berlebihan Boleh Menggangu Kesihatan Otak

Boleh dikatakan semua orang bakal meluangkan masa di hadapan telefon berjam-jam lamanya di dalam seharian. Secara tidak langsung, kita akan scrolling tanpa henti untuk melihat sajian konten yang terkini.

Satu kajian berkaitan tabiat menatal atau bahasa mudahnya scrolling apabila melayari platform media sosial telah dijalankan oleh sekumpulan penyelidik dari Universiti Teknikal Yildiz, Instanbul Turki.

Dapatan daripada kajian itu penyelidik mendedahkan scrolling dalam tempoh masa yang lama boleh memberi kesan terhadap otak berserta psikologi seseorang individu.

Diistilahkan sebagai doomscrolling, tabiat itu boleh meningkatkan keresahan dan tekanan pada individu serta meningkatkan risiko atau memburukkan kemurungan.

Malah, anda bakal mengalami masalah gangguan tidur, produktiviti dan kreativiti menurun di samping memberi kesan negatif kepada tubuh badan.

Secara dasarnya, terlalu banyak implikasi yang didapati daripada tabiat doomscrolling termasuklah kepada mental dan tubuh badan. Bukan sahaja masa terbuang, kita juga menjadi malas untuk melakukan perkara yang lebih penting apabila terus menatal kandungan di media sosial.

Oleh itu, kita diingatkan untuk mengekalkan kesimbangan terhadap penggunaan media sosial dan menetapkan had waktu penggunaan media sosial di dalam seharian. Dengan ini, anda boleh hidup dengan lebih sihat dari segi mental dan fizikal.


Penyelidik Jepun Seram Sejuk Lepas Jumpa Pedang Lawan Syaitan Berusia 1,600 Tahun

Pedang raksasa ‘pembunuh syaitan’ sepanjang tujuh kaki lima inci (2.3m) yang terkubur selama lebih 1,600 tahun telah ditemui di Jepun. Senjata besi itu ditemui didalam sebuah kubur yang terletak di Tomio Maruyama sebuah bandar purba di Nara, selatan Honshu, kira-kira enam jam memandu dari Tokyo.

Senjata yang bersaiz besar itu dipanggil pedang Dako. Ia tidak pernah digunakan untuk mempertahankan diri tetapi berfungsi sebagai alat perlindungan daripada kejahatan yang datang selepas kematian. Lebih 80 pedang pembunuh syaitan telah ditemui di sekitar Jepun, namun ini adalah yang paling besar dan tertua.

Pedang ‘dako’ ini adalah karya agung seni logam dari zaman Kofun Jepun. Ia ditemui dengan perisai sepanjang dua kaki (60cm) yang dibina daripada cermin gangsa dalam keranda kayu sepanjang 16 kaki (4.8m).

Kehadiran kedua-dua artifak itu telah menyebabkan ahli arkeologi mempercayai individu di dalam kubur itu adalah seorang elit perang yang berada dalam unit tentera. Selain itu, mereka juga mungkin orang yang berpengaruh dan penyokong kepada kerajaan pemerintah pada zaman itu.

Perisai cermin gangsa juga merupakan penemuan penting kerana ia adalah artifak pertama yang ditemui di kuburan di Jepun. Berbentuk seperti tempurung kura-kura, ia dijumpai bersandar menyerong sesuai dengan bentuk tanah liat yang menutup penutup keranda.

Dalam budaya Jepun, cermin adalah salah satu simbol kuasa yang paling kuat, dihormati sebagai objek suci yang mewakili tuhan. Ia juga dipercayai bahawa cermin menghubungkan dunia kita dengan dunia rohani.


Penyelidik Perlukan 4,000 Sukarelawan Bagi Mengkaji Penyebaran COVID-19 Di Konsert

Penyelidik di Jerman memerlukan 4,000 sukarelawan dalam satu kajian yang bertajuk ‘Risk prEdiction of indoor SporT And CultuRe events for the Transmission of COVID-19” atau RESTART-19. Tujuannya adalah untuk melihat bagaimana penyebaran wabak COVID-19 berlaku di tempat yang tertutup dan ramai orang.

Apa yang lebih ‘menariknya’, kajian ini akan dilakukan bersama-sama dengan penyanyi pop Jerman Tim Bendzko yang bakal membuat satu-satunya konsert pada akhir bulan Ogos ini. Mereka yang berminat dan mahu menghadirkan diri perlu mendaftarkan nama di Universiti Martin Luther Halle-Wittenberg.

“Kami ingin mencari jalan agar dapat menganjurkan konsert dengan cara yang tidak merugikan,” terang Stefan Moritz, koordinator dan ketua bahagian penyakit berjangkit di hospital Universiti Martin Luther Halle-Wittenberg, kepada The Guardian.

Setiap penonton mesti mendapatkan keputusan ujian negatif dalam 48 jam sebelum konsert bermula. Hanya mereka yang berusia 18 tahun ke atas sahaja yang layak untuk menonton konsert ini. Setibanya di Quarterback Immobilien Arena di Leipzig, mereka akan diberi pelitup muka jenis FFP2, sebuah alat peranti jejak dan sebotol cecair pembasmi kuman.

Peranti jejak akan berfungsi untuk mengukur seberapa dekat seorang penonton dengan penonton yang lain. Manakala pembasmi kuman pula akan meninggalkan jejak cahaya UV pada permukaan yang sering disentuh.

“Projek RESTART-19 bertujuan untuk mengenal pasti keadaan yang membolehkan pemuzik dan atlet beraksi semula selepas 30 September 2020, tanpa membahayakan kesihatan semua orang yang menghadiri acara itu,” tulis penyelidik.

Untuk rekod, lebih 1,000 orang sudah mendaftarkan nama untuk menjadi sukarelawan dan hasil kajian ini akan dikeluarkan pada awal Oktober nanti.

Manakala di India pula, seorang lelaki yang mahu mengelak daripada dijangkiti COVID-19 telah membuat satu pelitup muka yang disalut emas. Klik pautan di bawah untuk membaca.

Mahu Elak COVID-19, Lelaki Di India Ini Memakai Penutup Muka Diperbuat Daripada Emas


Penyelidik Temui Fosil Tapak Kaki Dinosaur Berusia 66 Juta Tahun Di Kelantan

Penemuan fosil dinosaur bukanlah sesuatu yang biasa di negara kita dan mungkin ramai yang beranggapan dinosaur sebenarnya tidak pernah wujud di Malaysia.

Bagaimanapun, penemuan oleh sekumpulan pengkaji daripada Universiti Malaysia Kelantan (UMK) ini pasti akan mengejutkan anda.

Menurut laporan Berita Harian, penyelidik daripada Jabatan Geosains, Fakulti Sains Bumi berjaya menemui kesan tapak kaki dinosaur yang dianggarkan berusia puluhan hingga jutaan tahun di Kelantan.

Lebih tepat lagi, kesan tapak kaki itu dipercayai berasal daripada spesies Sauropod dan ditemui di Bukit Panau di Tanah Merah, Kelantan.

Sauropod adalah sejenis reptilia berkaki empat yang tergolong dalam kategori herbivor yang memakan tumbuh-tumbuhan.

“Berdasarkan bukti tapak kaki dijangka haiwan ini memiliki tubuh besar dengan tulang belakang setinggi sembilan meter, panjang sehingga 22 meter dan berat sekitar 30 hingga 40 tan dan spesies dinosaur ini dikenal sebagai haiwan terbesar hidup di muka bumi ini,” jelas Arham Muchtar Achmad Bahar yang mengetuai operasi itu.

Tambah beliau lagi, penyelidikan untuk mengesan kewujudan dinosaur di Kelantan bukanlah sesuatu yang baru di Kelantan dan telah bermula sejak Mei 2017.

Pihak mereka kemudiannya berjaya menemui fosil tapak dan laluan trek dinosaur daripada subkumpulan Sauropod di Bukit Panau.

“Kami menemui tujuh tapak kaki fosil berukuran purata 72 sentimeter panjang dan lebar dengan purata 66 sentimeter yang tercetak di atas batu pasir kuarsa dari formasi Panau seluas 60 meter persegi.

“Penemuan ini membuktikan satu masa dulu, dinosaur pernah hidup di lokasi yang sekarang kita kenal sebagai Tanah Merah, Kelantan,” katanya dalam kenyataan media seperti dilaporkan Berita Harian.

Kewujudan dinoasur di kawasan terbabit menurut beliau bagaimanapun sudah dijangka oleh ramai ahli geologi kerana kerana struktur muka bumi kawasan tersebut dikaitkan dengan kawasan di Selatan Thailand yang mempunyai fosil haiwan prasejarah itu.

“Mengikut geologi Bukit Panau ini, dinosaur Saurapod ini hidup di persekitaran daratan khususnya berdekatan sungai berliku, bagaimanapun secara terperinci kami masih perlukan kajian mendalam kerana data yang diperlukan belum mencukupi,” katanya.

Penerokaan dan penyelidikan di Kelantan itu bagaimanapun menurut beliau bukanlah sesuatu yang baru kerana mereka sudah melakukan pelbagai kajian sejak 2016 dan telah menghabiskan lebih 10,000 jam menyiasat dan menjejaki dinosaur di negeri itu.

Baca juga perkongsian kami sebelum ini mengenai kanak-kanak dari Texas yang berjaya menemui fosil dinosaurnya sendiri sebelum ini di pautan di bawah.

Mengejutkan, Kanak Kanak Lelaki Berusia 5 Tahun Ini Menjumpai Dinosaur

Cara Unik Google Sambut Ulang Tahun Ke-10 ‘No Internet Dinosaur’


Penyelidik Temukan Kota Atlantis Seperti Dalam Filem Aquaman Pada Peta Zaman Kuno

Bagi anda yang pernah menonton filem keluaran DC Comics iaitu Aquaman, anda pasti akan mengetahui mengenai kisah Atlantis. Ia banyak dipaparkan di dalam filem Aquaman mengenai sebuah kerajaan yang berada di dalam air. Bagaimanapun, tahukah anda bahawa Atlantis bukan sahaja wujud di dalam filem, tetapi ramai orang percaya bahawa kewujudannya memang ada di dunia nyata.

Terdapat legenda terkenal di England yang menceritakan tentang kerajaan purba Cantre’r Gwaelod, yang pernah berdiri megah di Cardigan Bay, Wales sebelum hilang setelah dibadai ombak besar berabad-abad yang lalu. Kawasan ini digelar sebagai ‘Atlantis of Wales’ telah ditenggelami air, dipercayai akibat kecuaian seorang wanita yang gagal menahan perigi daripada melimpah. Sebahagian pula menyalahkan pegawai yang gagal menjaga perigi terbabit kerana mabuk. Namun tiada siapa yang mengetahui dengan pasti tentang kebenaran cerita ini, dan sama ada kerajaan itu benar-benar wujud atau hanya mitos.

Bagaimanapun, cerita lagenda ini mula menjadi buah mulut orang ramai apabila The Guardian melaporkan penemuan seorang pengkaji, Simon Haslett, profesor dalam bidang geografi fizikal di Swansea University di Wales yang telah berjaya melakukan penemuan yang menguatkan bukti kewujudan dua pulau ini. Diterbitkan dalam Atlantic Geoscience, kajian itu “menawarkan idea evolusi pantai selepas glasier Teluk Cardigan” yang membawa kepada kehilangan kedua-dua pulau.

“Kajian ini menyiasat sumber sejarah, serta bukti geologi dan batimetri, dan mencadangkan model evolusi pantai pasca glasier yang menjelaskan mengapa pulau itu mungkin ‘hilang’. Kajiannya juga menyediakan rangka kerja hipotesis untuk penyelidikan masa depan,” tulis Haslett dan penyelidik bersama David Willis, juga seorang profesor di Universiti Oxford. “Bukti sastera dan cerita rakyat menyokong teori hubungan antara Cardigan Bay dan dataran rendah Cantre’r Gwaelod yang ‘hilang’.”

Apa yang menariknya, kajian yang dilakukan oleh kedua ilmuwan ini merupakan kajian pertama yang menyiasat mengenai kewujudan dua pulau ini yang muncul di Peta Gough, peta tertua Kepulauan British yang bertarikh abad ke-13 atau ke-14. Bagaimanapun, disebabkan peredaran masa, terdapat perbezaan yang besar dari segi bentuk muka bumi yang dipaparkan melalui peta tersebut dengan sekarang.

“Hakisan nampaknya telah berlaku pada abad ke-16, kerana kedua-dua pulau itu tidak lagi kelihatan pada versi peta yang lebih baharu, seperti Mape Thomas Butler di luar Ynglonnd pada 1547–1554,” katanya.

Kedua penyelidik menekankan bahawa pemerhatian yang lebih dalam perlu dilakukan kerana setiap teori perlu keluar dari sempadan sejarah, sastera dan tradisi. Haslett dan Willis mengambil contoh kisah tenggelamnya Cantre’r Gwalod secara tiba-tiba. Legenda itu tidak sesuai dengan penjelasan kenaikan paras laut yang mengakibatkan pulau itu tenggelam.

Penyelidik dakwa temukan ‘Tenggelamnya Kapal van der Wijck’ di dasar laut Indonesia. Rujuk pautan di bawah untuk membaca.

Penyelidik Dakwa Temukan ‘Tenggelamnya Kapal van der Wijck’ Di Dasar Laut Indonesia

Kajian Ketum Ilmuwan Malaysia Menang Anugerah Antarabangsa Di Jerman

Ilmuwan Indonesia Dakwa Piramid Tertua Dunia Ada Di Jawa Barat, Wujud 10,000 Tahun Yang Lalu


adidas Hasilkan Semula But Bola Ikonik ‘Predator Accelerator’

Walaupun piala dunia sudah hampir penghujung, adidas football telah membuat pengumuman untuk mengeluarkan semula kasut bola pernah menjadi kegilaan pada masa dahulu iaitu adidas Predator Accelerator.

adidas Predator Accellerator ini dilancarkan pada tahun 1999 dan terhad kepada 999 pasang sahaja pernah menjadi kesukaan pemain legend David Beckham dan Zinedine Zidane. Didatangkan dengan warna ‘Electricity’ iaitu warna kuning terang pada bahagian atas dan terdapat tiga jalur pada tepi kasut ini. Warna merah pula dihiasi pada bahagian lidah kasut dan sedikit pada tepi.

Sama dengan edisi pertama kasut ini akan dikeluarkan dengan bilangan terhad seperti tahun 1999. kasut ini juga didatangkan versi Street dan Cage. Anda boleh melihat gambar kasut dibawah ini.


Penyelidik UPM Berjaya Cipta Minyak Masak Boleh Diulang Guna Sehingga 80 Kali

Seringkali apabila membicarakan tentang minyak masak dikalangan suri rumah adalah bagaimana untuk menjimatkan penggunaannya.

Ini kerana penggunaan maksimum minyak masak seperti yang disarankan adalah sehingga 2 kali sahaja kerana penggunaan berulang boleh meningkat risiko kanser.

Sewaktu pertama kali membaca berita tentang kejayaan penyelidik UPM yang telah berjaya mencipta minyak masak yang boleh diulang guna sehingga 80 kali tanpa menjejaskan kesihatan, semestinya saya teruja.

Felo Penyelidik Utama Institut Biosains UPM, Prof. Dr. Suhaila Mohamed berkata, formula saintifik yang dikenali sebagai minyak Afdhal tersebut merupakan salah satu inovasi penciptaan minyak yang boleh dimakan dan dijadikan sebagai bahan penambah dalam minyak masak untuk menggoreng dan juga salad.

Minyak masak tersebut boleh digunakan secara berulang sebanyak 80 kali menggoreng, ini dapat mengelakkan pembaziran dalam penggunaan minyak bagi tujuan masakan (menggoreng).

Selain itu, produk ini mampu mengurangkan penyerapan minyak, sekali gus menggelakkan kolesterol dalam makanan bergoreng sehingga 85 peratus dan mampu membantu pengguna mencegah penyakit kardiovaskular dan kanser,” katanya.

Prof Suhaila juga berkata minyak Afdhal dirumus secara saintifik menggunakan bahan utama iaitu minyak sawit dan herba Rutaceae yang mampu mengurangkan penyerapan minyak dalam makanan bergoreng sehingga 85% dan membantu mengurangkan risiko penyakit kardiovaskular dan kanser.

“Ekstrak daripada herba Rutaceae menjadi bahan antioksida semulajadi yang mencegah kerosakan pada minyak masak.

“Selain itu pembaziran dapat dielakkan dengan penggunaan 80 kali menggoreng tanpa menjejaskan kesihatan.

Antara kelebihan lain produk ini adalah ia diperkaya dengan antioksida yang tinggi, bersifat antibakteria dan antihistamin, meningkatkan kegaringan, rasa dan kualiti makanan bergoreng, mencegah kerosakan minyak semasa menggoreng atau semasa penyimpanan dan menjadikan makanan bergoreng kurang bahaya kepada kesihatan.

“Minyak Afdhal boleh digunakan dengan manaa-mana jenis minyak masak dengan penggunaan hanya perlu memasukkan 15 mililiter (ml) atau satu sudu besar ke dalam 150 ml atau setengah cawan minyak masak,” katanya.

Penghasilan nama minyak AFDHAL diambil berdasarkan lima konsep utama iaitu;

Penyelidikan yang bermula pada tahun 2008 itu masih dalam proses penambahbaikan dan mendapat geran daripada Kementerian Pendidikan Tinggi dan mempunyai beberapa paten termasuk di Amerika Syarikat, ERopah, Australia, Singapura, Malaysia, Vietnam, India, Jepun, China dan Indonesia

Dengarnya minyak masak ini akan dipasarkan di Lazada tidak lama lagi. Mungkin mereka patut pertimbangkan pengedaran di Mydin juga. Makcik-makcik lebih suka ke Mydin daripada order online.

Baca lagi: 10 Petua Simpan Makanan Agar Tahan Lama Dan Kekal Segar

LIKE dan FOLLOW Vocket di Facebook serta Instagram


Misi Penyeludupan Gadis Ini Gagal Setelah Ditahan ‘Melilit’ 102 iPhone Di Badan

Anda mungkin pernah mendengar misi penyeluduhan dadah namun bagaimana pula dengan misi penyeludupan iPhone? Ternyata, ianya memang benar-benar berlaku di Hong Kong pada minggu lepas setelah terdapat seorang wanita yang mengikat sejumlah 102 iPhone pada mengelilingi badannya.

Lebih sadis, beliau ditangkap setelah pihak kastam mengesyaki sesuatu yang tidak kena pada gadis ini setelah mendapati beliau memakai pakaian musim sejuk ketika mana China pada waktu ini sedang mengalami musim panas. Lebih parah, bentuk dan postur badan beliau yang membawa sejumlah besar iPhone antara yang pegawai kastam sangsi dengan tindakan gadis ini.

Bukan sekadar menyeludup iPhone, gadis ini didapati turut menyelit sejumlah 15 jam tangan mewah berjenama Tissot diseludup bersama Apple iPhone yang diikat bersama sekaligus menjadikan kes ini sebagai kes penyeludupan iPhone tertinggi yang pernah dibawa oleh seorang individu.

Untuk pengetahuan ini, penyeludupan iPhone ini bukanlah kes pertama yang berlaku diantara kedua-dua negara ini. Sebelum ini terdapat seseorang individu yang cuba melakukan perkara yang sama dengan menyeludup lebih 70 iPhone di dalam satu rampasan.

Meskipun Hong Kong dan China merupakan negara jiran namun harga penjualan iPhone diantara kedua-dua negara ini ternyata memain peranan yang besar. Perbezaan sehingga 30% diantara kedua-dua negara ini antara yang membuatkan misi penyeludupan seperti ini berlaku.


Penyerang Perancis, Antoine Griezmann Sertai FC Barcelona

Hasrat penyerang Perancis, Antoine Griezmann untuk beraksi bersama FC Barcelona akhirnya menjadi kenyataan apabila pemain itu sah menyertai The Catalan dengan yuran perpindahan sebesar €120 juta.

Menurut satu kenyataan yang dikeluarkan oleh Barca, pemain berusia 28 tahun itu akan menandatangani kontrak selama 5 tahun dengan klausa pelepasan yang dikategorikan sebagai antara yang tertinggi di dunia dengan nilai €800 juta.

Namun, kelab lama Griezmann, Atletico Madrid menegaskan mereka sepatutnya mendapat pulangan yang lebih daripada urusan penjualan pemain itu dan berencana untuk membawa juara La Liga musim 2018/2019 itu ke meja hukum.

Atletico mendakwa Griezmann bersetuju untuk menyertai Barcelona pada awal bulan ini ketika klausa perpindahan pemain itu masih bernilai €200 juta.

“Atletico menganggap jumlah yang dibayar tidak cukup untuk mengaktifkan klausa pembelian pemain terbabit kerana jelas rundingan antara pemain dan FC Barcelona telah ditutup pada harga €200 juta bukannya €120 seperti yang diumumkan oleh Barca,” menurut satu kenyataan yang dikeluarkan oleh Atletico.

Antoine Griezmann menyertai Atletico Madrid pada 2014 daripada Real Sociedad dengan yuran perpindahan sebesar €30 juta. Ketika beraksi bersama seteru Real Madrid itu, Griezmann berjaya menjaringkan 133 gol dalam 256 penampilan dan membantu Atletico mara ke perlawanan akhir Liga Juara-Juara Eropah (UCL) pada 2016 serta memenangi UEFA Europa League (UEL) pada 2018.

Griezmann akan memakai jersi bernombor 7, dimana musim lalu nombor tersebut dipakai oleh pemain Brazil, Philippe Coutinho.